Κανελόνια με μανιτάρια, πράσα, σπανάκι και λαδοτύρι - Ο Ντελάλης\n220 γρ. λευκά μανιτάρια\n4 κουτ. σούπας ε.π.ελαιόλαδο\n300 γρ. λαδοτύρι, κομμένο σε μικρά κυβάκια\n3 κουτ. σούπας βούτυρο ή φυτίνη\nΚόβουμε το σπανάκι σε χοντρά κομμάτια, πλένουμε και στραγγίζουμε. Καθαρίζουμε τα κρεμμυδάκια και τα πράσα και τα κόβουμε σε λεπτές ροδέλες και τα μανιτάρια σε λεπτές φέτες.\nΜπεσαμέλ: Σε 1 κατσαρολάκι ζεσταίνουμε το γάλα σε μεσαία θερμοκρασία, ρίχνουμε και το μοσχοκάρυδο. Σε άλλο κατσαρολάκι βάζουμε το βούτυρο να λιώσει σε χαμηλή θερμοκρασία.\nΌταν λιώσει, προσθέτουμε το αλεύρι και ανακατεύουμε καλά. Προσθέτουμε σιγά σιγά το γάλα μες στο μείγμα με το βούτυρο και το αλεύρι και ανακατεύουμε συνεχώς για να μη σβολιάσει. Οταν ρίξουμε όλο το γάλα, ανακατεύουμε για άλλα 30΄΄ για να δέσει. Αποσύρουμε από τη φωτιά, αφήνουμε να κρυώσει για 5΄ και προσθέτουμε τον κρόκο αυγού ανακατεύοντας ταυτόχρονα για να μην «ψηθεί» το αυγό. Αλατοπιπερώνουμε.\nΤσιγαρίζουμε στο λάδι τα κρεμμυδάκια με τα πράσα και ρίχνουμε το σπανάκι και τα μανιτάρια ανακατεύοντας για να μαραθούν. Προσθέτουμε τον άνηθο και αλατοπιπερώνουμε. Τα αφήνουμε να βγάλουν τα υγρά τους και τα κατεβάζουμε από τη φωτιά.\nΠροθερμαίνουμε τον φούρνο στους 180οC βαθμούς στον αέρα. Αφού κρυώσουν, ρίχνουμε μέσα τα τυριά και ανακατεύουμε. Γεμίζουμε τα κανελόνια αφού απλώσουμε λίγη από την μπεσαμέλ στο πυρέξ και τα τοποθετούμε το ένα κοντά στο άλλο.\nΡίχνουμε από πάνω την υπόλοιπη μπεσαμέλ και το βούτυρο σε κομματάκια. Πασπαλίζουμε με το τριμμένο λαδοτύρι και ψήνουμε για περίπου 30΄-35΄, ώσπου να ροδίσει η επιφάνεια.


Στίγκλιτς: Αν ήμουν η Ελλάδα θα προχωρούσα σε Grexit\n«Αν η Γερμανία και οι υπόλοιποι εταίροι της Ελλάδας αρνηθούν να αλλάξουν το πρόγραμμα που έχει αποδειχτεί λάθος δεν υπάρχει εναλλακτική για την Ελλάδα. Ναι, θα προχωρούσα σε Grexit», ήταν η απάντηση του αναγνωρισμένου οικονομολόγου στην ερώτηση «τι θα έκανε αν βρισκόταν στη θέση της Ελλάδας» που η δημοσιογράφος του Bloomberg του έκανε.\n«Τα μοντέλα της ΕΚΤ του ΔΝΤ, του Βερολίνου, των δανειστών, αποδείχθηκαν καταστροφή. Βγάζουν προβλέψεις επί προβλέψεων της αποτυχίας Θα πάρετε μηδέν αν προτείνετε τέτοιο μοντέλο πρόγραμμα λέω στους φοιτητές μου. Απέτυχαν να προβλέψουν την κρίση του 2008 με αυτά τα μοντέλα, δεν διδάχθηκαν», σχολίασε ο Τζόζεφ Στίγκλιτς και κάλεσε την Γερμανία να παραδεχτεί την τοξικότητα της λιτότητας και να αλλάξει πορεία. «Εάν η Γερμανία αρνηθεί να αλλάξει το πρόγραμμα δεν υπάρχει διέξοδος. Να παραδεχθούν ότι η λιτότητα δεν δουλεύει και να αλλάξουν ρότα. Δημιουργούν ένα τοξικό μείγμα», συνέχισε.\n«Έριξα μια ματιά στις μακροοικονομικές μεταρρυθμίσεις που έχει κάνει η Ελλάδα. Εντυπωσιακές. Από την άλλη μεριά όμως, αν η οικονομία σου καταρρέει ως αποτέλεσμα της λιτότητας, γιατί αν είμαστε ειλικρινείς, η λιτότητα ήταν εκείνη που βύθισε την ελληνική οικονομία, δεν υπάρχουν πολλά περιθώρια», διεμήνυσε ο Στίγκλιντς μιλώντας στην τηλεόραση του αμερικανικού δικτύου.\nΑπό την συζήτηση δεν έλειψε και η επιμονή της ελληνικής κυβέρνησης στις «κόκκινες γραμμές» της. Ο νομπελίστας δήλωσε πως μολονότι είναι οικονομολόγος και όχι πολιτικός, «η Ελλάδα έχει διαπραγματευτεί με καλή πίστη και ο ΣΥΡΙΖΑ έχει απόλυτο δίκιο». «Το πρόγραμμα το οποίο επιβλήθηκε στην Ελλάδα το 2010 ήταν καταστροφή. Ως οικονομολόγος, όταν το είδα αρχικά είπα "αυτό δεν πρόκειται να λειτουργήσει"», είπε και πρόσθεσε πως κάνει πλάκα με τους μαθητές του στο πανεπιστήμιο με τα νούμερα που καλείται να αντιμετωπίσει η ελληνική οικονομία.\nΤέλος, ερωτηθείς ποιος αναμένεται να χάσει και ποιος να κερδίσει από τις διαπραγματεύσεις μεταξύ Αθήνας – πιστωτών, ο γνωστός οικονομολόγος επεσήμανε τον κίνδυνο «να χάσουν όλοι».


burradio: Είναι και οι γάτες του Κορυδαλλού\nΕίναι και οι γάτες του Κορυδαλλού\n"Είναι και οι γάτες του Κορυδαλλού χωρισμένες σε κάστες.\nΟι έξω οι χαϊδεμένες και οι μέσα που όλοι τις αποφεύγουν. Αυτές οι μέσα με το άσπρο τρίχωμα, γκριζαρισμένο τελικά όχι από την αγωνία του εγκλεισμού αλλά από τη βρωμιά της πτέρυγας και τη σκόνη της. Στρουμπουλές και χορτάτες πάντα από τα αποφάγια κάποιων εκατοντάδων κρατουμένων. Εγώ ασφαλώς επιμένω να υποστηρίζω την εκκεντρική κατά κάποιους κύκλους θεωρία πως το χρώμα τους είναι ένα είδος φυσικής επιλογής καθώς το καμουφλάζ, που ατυχώς τους προσφέρει το τιγρέ χρώμα, τις εμποδίζει να ξεχωρίζουν από το μωσαϊκό του πατώματος όταν είναι μωρά. Μπλέκονται μικρά και νεογέννητα καθώς είναι καμιά φορά στα πόδια των κρατουμένων που περπατάνε αφηρημένοι και οποιοσδήποτε τραυματισμός τους μπορεί να αποβεί μοιραίος. Επιβιώνουν έτσι μόνο οι άσπρες που μπορούν να ξεχωρίζουν από το πάτωμα και οι οποίες αποκτούν, μόλις ενηλικιωθούν, τρίχωμα καθόλου ελκυστικό για χάδια.\nΟ Μιχάλης φροντίζει και τις μέσα –δε λέει κανείς όχι– όμως αδυναμία έχει στις έξω. Ίσως επειδή είναι εκτεθειμένες στο κρύο, ίσως γιατί δεν έχουν πρόσβαση στα σκουπίδια, δεν ξέρω, πάντως φαίνεται να τις αγαπάει λίγο πιο πολύ. Τις φροντίζει όλες, μία προς μία, περιμένει υπομονετικά κάθε πρωί και κάθε μεσημέρι το περίσσευμα του συσσιτίου, και αφού γεμίσει τα ταπεράκια του πηγαίνει στο προαύλιο να τις ταΐσει μία-μία στο στόμα. Εκείνες περιμένουν υπομονετικά καθώς ξέρουν πως δε θα αδικήσει καμιά τους. Κάθε φορά που εμφανίζεται ο Μιχάλης στο προαύλιο, σα να χτυπάει συναγερμός, μαζεύονται όλες από όποιο σημείο και να βρίσκονται για να τον υποδεχτούν, μπροστά οι μεγάλες και πίσω αγκομαχώντας και περπατώντας άτσαλα τα μωρά. Έχει βγάλει ονόματα σε όλες και τους μιλάει καθώς τις ταΐζει. Τους πιάνει την κουβέντα σα να απαντάνε στα ερωτήματα που τους απευθύνει και αφορούν συνήθως τη διάθεσή τους. Κανείς δεν ακούει τι του απαντάνε άλλα ο καθένας μπορεί να υποθέσει περίπου, όπως όταν ακούς κάποιον να μιλάει στο τηλέφωνο.\nΦυσικά τους έχει φτιάξει καταφύγια από περισσευούμενες παλιές κουβέρτες, χαρτόκουτες, πλαστικά καφάσια και οποιοδήποτε υλικό είναι εύκαιρο στη φυλακή. Όταν κάποια αρρωσταίνει την παίρνει στο κελί του τα βράδια και τη φροντίζει. Δεν ξέρω τι γιατροσόφια κάνει –τους δίνει γενόσημα Ντεπόν, δηλαδή Αποτέλ, ξεπατικώνοντας τον τρόπο που η καλή μας Υπηρεσία παρέχει την ιατροφαρμακευτική περίθαλψη στους κρατούμενους, τις καθαρίζει, τις ξεματιάζει, δεν ξέρω ίσως η αγάπη του αρκεί, πάντως γίνονται καλά.\nΠαράδειγμα ο Τσετσένος. Έτσι τον έχει ονομάσει, κανείς δεν ξέρει γιατί. Ένα γατάκι που τίποτα δεν έδειχνε ότι θα μπορέσει να κρατηθεί στη ζωή, έτρεμε συνεχώς ανήμπορο να σταθεί στα πόδια του. Το τρίχωμά του φτωχό και ταλαιπωρημένο από τη γέννησή του, και τα μάτια του συνεχώς σχεδόν κλειστά από το πύον που μάζευαν. Παραπάνω από δυο μήνες ο Μιχάλης το φρόντιζε, το ξετσίμπλιαζε, το τάιζε στο στόμα πολτοποιημένη τροφή, υποχρεωνόταν για να του εξασφαλίσει κάποια αντιβίωση, αν και όλα έδειχναν ότι δε θα μπορέσει να κρατηθεί στη ζωή. Αυτός όλο και επέμενε και όλο οι πιθανότητες τελικά έκλειναν προς την επιμονή του. Σταδιακά η κατάσταση σταθεροποιήθηκε και βελτιώθηκε. Ο Τσετσένος ξερακιανός και μικροκαμωμένος, αφού ακόμη δεν είχε αναπτυχθεί καθηλωμένος από την αδυναμία του, άρχισε τελικά να στέκεται στα πόδια του.\nΌταν κάποια μέρα ο Μιχάλης αποφυλακίστηκε ανέλαβαν άλλοι κρατούμενοι τη φροντίδα τους χωρίς ποτέ να τον φτάσουν σε ζήλο. Πέρασαν έτσι κάποιοι μήνες και μια μέρα που είχε ωραία λιακάδα βγήκα στο προαύλιο να απολαύσω τεμπέλικα ένα τσιγάρο κάτω από τον ήλιο και τα ρέιζορ. Να σου τον πάλι εμφανίζεται ο Μιχάλης –θυμήθηκαν λέει οι μπάτσοι στο νησί μια παλιά του υπόθεση και τον φέρανε πάλι μέσα. Πρώτος τον κατάλαβε ο Τσετσένος. Σχεδόν αγκαλιάστηκαν και ο Μιχάλης τον καμάρωνε που είχε γίνει γάτος κανονικός πια. Του μιλούσε με την ταπεινή συγκίνηση ενός ανθρώπου που έδωσε ζωή σ’ ένα πλάσμα όταν η φύση το είχε ξεγράψει.\nΚαι έμεινε ο Μιχάλης μέσα και ο εισαγγελέας που τον προφυλάκισε έμεινε έξω."\nby Οτάσσιος Θεοφίλου...


Ο Ερντογάν απέλυσε υποδιοικητή της κεντρικής τράπεζας της Τουρκίας | Capital\nΤρίτη, 25-Μαϊ-2021 08:29\nΟ Ερντογάν απέλυσε υποδιοικητή της κεντρικής τράπεζας της Τουρκίας\nΗ κίνηση έρχεται δύο μήνες αφότου ο Ερντογάν απέλυσε τον τρίτο επικεφαλής της τράπεζας σε λιγότερο από δύο χρόνια, τον Naci Agbal, σε μια ενέργεια που εξέπληξε τους επενδυτές.\nΣτον τελευταίο "ανασχηματισμό", ο Semih Tumen, καθηγητής οικονομικών στο Πανεπιστήμιο TED της Άγκυρας, διορίστηκε ως ένας εκ τεσσάρων υποδιοικητών την Τρίτη, αντικαθιστώντας τον Oguzhan Ozbas, σύμφωνα με διάταγμα που δημοσιεύθηκε στην Επίσημη Εφημερίδα. Ο Ερντογάν, ο οποίος έχει ανορθόδοξες θεωρίες σχετικά με τη νομισματική πολιτική και τον αντίκτυπό της στον πληθωρισμό, είχε αντικαταστήσει επίσης τον αναπληρωτή κυβερνήτη Murat Cetinkaya τον Μάρτιο.\nΟ Ozbas, ο πιο πρόσφατα εκδιωχθείς αναπληρωτής κυβερνήτης, είχε διοριστεί τον Ιούλιο του 2019, όταν ο Berat Albayrak, γαμπρός του Ερντογάν, ήταν υπουργός Οικονομικών. Τον Νοέμβριο, επέκρινε τις πολιτικές της Κεντρικής Τράπεζας υπό τον πρώην κυβερνήτη Murat Uysal, για τον οποίο εργάστηκε ως αναπληρωτής, λέγοντας ότι η αυστηρότερη πολιτική προς τα τέλη του περασμένου έτους "περιόριζε άσκοπα τη νομισματική στάση".\nΗ τουρκική λίρα, πάντως, αντιδρά ήπια πτωτικά, χωρίς ιδιαίτερες μεταβολές στη νέα καρατόμηση αξιωματούχου της κεντρικής τράπεζας από τον αρχηγό του τουρκικού κράτους.\nΣυγκεκριμένα, το τουρκικό νόμισμα σημειώνει ήπιες απώλειες 0,1%, στις 8,3805 λίρες ανά δολάριο.


Σολομός ψητός με πουρέ από φασόλια – PressYourLimits\nΣολομός ψητός με πουρέ από φασόλια.\nΗ σημερινή μας συνταγή είναι αρκετά εύκολη και ιδιαίτερα γευστική. Θα στηριχτούμε στην κλασική μας επιλογή ψαριού που είναι ο σολομός και θα ετοιμάσουμε μία ιδιαίτερη συνοδευτική πρόταση που είναι ο πουρές από φασόλια. Το σημερινό μας πιάτο λοιπόν είναι, Σολομός ψητός με πουρέ από φασόλια.\nΣολομός ψητός με πουρέ από φασόλια / Υλικά.\nΓια την συνταγή μας θα χρειαστούμε τα παρακάτω υλικά:\nΦασόλια (οποιαδήποτε ποικιλία μας ικανοποιεί και μας αρέσει γευστικά)\nΣολομός ψητός με πουρέ από φασόλια / Εκτέλεση συνταγής.\nΓια τον σολομό και το ψήσιμό του, δεν έχουμε να αναφέρουμε πολλά. Τοποθετούμε χαρτί ψησίματος σε ένα ταψί και προθερμαίνουμε τον φούρνο στους 180 βαθμούς. Ψήνουμε τον σολομό για 20-25 λεπτά της ώρας.\nΓια τον πουρέ από φασόλια, θα χρειαστεί να κάνουμε μία μικρή προεργασία από την προηγούμενη ημέρα. Τοποθετούμε τα φασόλια σε ένα κατσαρολάκι με νερό και τα αφήνουμε μέχρι να βράσουν. Τα κατεβάζουμε από τη “φωτιά” και αφήνουμε τα φασόλια όλη τη νύχτα για να μουλιάσουν. Την επόμενη ημέρα αφαιρούμε (με τα χέρια μας), τον (μαλακό) εξωτερικό φλοιό από τα φασόλια και τα βράζουμε σε χαμηλή φωτιά για 45 – 60 λεπτά της ώρας.\nΕίμαστε σχεδόν έτοιμοι. Με ελάχιστο νερό, μία κουταλιά της σούπας λάδι καρύδας και λίγο αλάτι αρχίζουμε και “χτυπάμε” σε ένα μίξερ τα φασόλια και προσθέτουμε σιγά σιγά γάλα καρύδας, μέχρι να αποκτήσει την υφή που επιθυμούμε. Σερβίρουμε τον πουρέ στην βάση του πιάτου και τοποθετούμε τον σολωμό.\nΣολομός ψητός με πουρέ από φασόλια / Διατροφικά στοιχεία.\nΗ συγκεκριμένη συνταγή ενδείκνυται για ένα μεσημεριανό πιάτο. Η διατροφική ανάλυση θα γίνει για μία μερίδα φαγητού και περιλαμβάνει 180gr ψητό σολομό και 250gr πουρέ από φασόλια.\nΘερμίδες (μερίδα): 650 Kcal\nΓραμμάρια πρωτεΐνης: 56 gr\nΓραμμάρια υδατάνθρακα: 34 gr εκ των οποίων σάκχαρα: 13 gr\nΓραμμάρια λιπαρών: 33 gr\n← Βαρκελώνη και ποδήλατο είναι το ίδιο\nΞεκινώντας το τρέξιμο →


Εισαγωγή στην Ψυχολογία: Δεύτερη πρόοδος\n- Τρίτη, 21 Δεκεμβρίου 2021 -\nΑγαπητές φοιτήτριες - Αγαπητοί φοιτητές,\nσας ενημερώνω ότι η δεύτερη πρόοδος του μαθήματος θα γίνει στις 22/1/22, ημέρα Σάββατο και ώρα 10:00. Η διαδικασία που θα ακολουθηθεί θα είναι η ίδια με την πρώτη πρόοδο.\nΓια να μπορέσετε να συμμετέχετε στην πρόοδο θα πρέπει να έχετε δηλώσει το μάθημα στην ηλεκτρονική γραμματεία καθώς και να εγγραφείτε στο exams.eclass.upatras.gr στη σελίδα του μαθήματος. Για να το κάνετε αυτό ακολουθείτε τον εξωτερικό σύνδεσμο εξέτασης μαθήματος (https://exams.eclass.upatras.gr/courses/PN349/) ο οποίος έχει ανακοινωθεί και στη σελίδα του μαθήματος στο eclass. Κάνετε την εγγραφή σας στο exams-eclass χρησιμοποιώντας τα στοιχεία του ιδρυματικού λογαριασμού σας. Πλέον έχει ολοκληρωθεί και η διαδικασία των μετεγγραφών για τους προωτοετείς, οπότε πρέπει όλοι να μπορείτε να γραφτείτε στο exams.eclass.upatras.gr.\nΤο Σάββατο 22/1/22 στις 10:00, όλες/όλοι οι εξεταζόμενοι που έχουν εγγραφεί στο μάθημα στο exams.upatras.gr πρέπει να έχουν σύνδεση με μικρόφωνο και κάμερα στον σύνδεσμο εξέτασης στο zoom, (https://upatras-gr.zoom.us/j/99192620517?pwd=N28zSmcvUVhzdEdSUkwwTmlmM3hDZz09 / Meeting ID: 991 9262 0517 -- Passcode: 340177) για να γίνει η ταυτοποίηση των στοιχείων τους. Οποιαδήποτε συμμετοχή που δεν έχει ταυτοποιηθεί δε θεωρείται έγκυρη.\nΜε την έναρξη της εξέτασης θα ανακοινωθούν λεπτομερείς οδηγίες για τα θέματα των γραπτών εξετάσεων και για τον τρόπο απάντησή τους. Θα πρέπει να απαντήσετε σε 20 κλειστού τύπου ερωτήσεις. Η μελέτη σας θα πρέπει να στοχεύει στην κατανόηση των πληροφοριών που διαβάζετε και όχι στην αποστήθισή τους. Διευκρινίζεται ότι οι εξετάσεις θα περιλαμβάνουν μόνο εκείνες τις πληροφορίες που έχουν παρουσιαστεί και συζητηθεί στη διάρκεια του μαθήματος.\nΣε περίπτωση αποτυχίας στις προόδους δίνεται η δυνατότητα εξέτασης στην εξεταστική του Ιανουαρίου-Φεβρουαρίου 2022. Όμως η συμμετοχή στις προόδους είναι προαπαιτούμενη. Επίσης στην εξεταστική του Ιανουαρίου-Φεβρουαρίου 2022 όσοι αιτιολογημένα δε συμμετείχαν στις προόδους (επαγγελματικές υποχρεώσεις, ζητήματα υγείας, καθυστέρηση μετεγγραφής, κ.α.).


Ανακοίνωσε την διάλυση της ΠΑΕ Ρόδος ο Μαρτίνης | Sportstonoto\nΣυνέντευξη τύπου παραχώρησε σήμερα ο μεγαλομέτοχος της Ρόδου Τώνης Μαρτίνης ,στην οποία δεν κληθήκαμε, αλλά ενημερωθήκαμε πλήρως για όσα ειπώθηκαν . Το ποιο σημαντικό από όλα είναι οτι ανέφερε πως αποχωρεί πλήρως από τον οργανισμό που λέγεται Ρόδος τόσο στην επαγγελματική ομάδα όσο και από τον ερασιτέχνη. Μάλιστα δε κάλεσε όποιοι ενδιαφέρονται να αρχίσουν να κάνουν κινήσεις για να πάρουν την διοίκηση στα χέρια τους.\nΜεταξύ άλλων ανέφερε ότι έχει βάλει ένα εκατομμύριο ευρώ στον σύλλογο , αλλά δεν ανέφερε γιατί άφησε απλήρωτους τους ποδοσφαιριστές οι οποίοι αποχώρησαν . Για αυτό το θέμα τόνισε ότι φταίει μάνατζερ ο οποίος ήταν και ο υποκινητής για να αποχωρήσουν οι ποδοσφαιριστές ώστε να βρεθεί σε δύσκολη θέση η Ρόδος .\nΑκόμα μίλησε ότι δεν έχει την οικονομική δυνατότητα να στηρίξει περαιτέρω την ομάδα αλλά την ίδια στιγμή δήλωσε ότι έχει ξεκινήσει συζητήσεις με ομάδα του τοπικού και μέσα σε τρία χρόνια θα την οδηγήσει στην Σούπερ Λίγκα 2 με προπονητή τον Κουρμπανά. Σίγουρα κάτι που δεν έχει εξήγηση από την μια να λες ότι δεν στηρίζεις οικονομικά την ομάδα και από την άλλη ότι θα αποκτήσεις και φυσικά θα ξοδέψεις χρήματα σε μια άλλη για να την οδηγήσεις στην ανώτερη κατηγορία δημιουργεί απορίες και ερωτηματικά.\nΤόνισε ότι υπάρχει πρόεδρος άλλης ομάδας από την Ρόδο ο οποίος δεν τον θέλει στην Γ εθνική και για αυτό το θέμα θα επανέλθει με νέες δηλώσεις του μετά το τέλος του πρωταθλήματος.\nΑνακοίνωσε ότι η Ρόδος δεν θα ταξιδέψει στο παιχνίδι με τον Παναθηναϊκό Β γιατι οι παίκτες δεν θέλουν να παίξουν, ενώ είπε ότι ούτε εισιτήρια μπορούν να βρεθούν για να πάει η ομάδα να αγωνιστεί παρα μόνον ακτοπλοϊκός, και αυτό στην περίπτωση που μόνο οι παίκτες πεισθούν κάτι που το θεωρεί αδύνατο.\nΌσον αφορά το τελευταίο παιχνίδι με τον Καραϊσκάκη μάλλον θα παίξουν οι παίκτες για να μην θεωρηθεί ότι αυτοί ήταν η αιτία που η ομάδα τελικά θα πέσει δυο κατηγορίες και θα επιστρέψει στο τοπικό πρωτάθλημα της ΕΠΣΔ.\nΣίγουρα το κεφάλαιο Ρόδος για τον συγκεκριμένο έκλεισε και μάλιστα με τον χειρότερο τρόπο. Η ομάδα ήταν ένα παιχνιδάκι στα χέρια του όπου γνώριζε που πήγαινε από την αρχή της απόφασής του να ασχοληθεί μαζί της για δεύτερη φορά μετα το 2009-11 .\nΩστόσο αυτό που δεν μας είπε ποιος θα πληρώσει τα σπασμένα και σε ποιον θα πέσουν πάνω του οι οικονομικές ευθύνες μιας που ο ίδιος δεν φαίνεται πουθενά στην ΠΑΕ. Με λίγα λόγια έβαλε σε κίνδυνο πρόσωπα που δεν έχουν καμία σχέση με τις δικές του οικονομικές κινήσεις και υποχρεώσεις που οδήγησαν της ΠΑΕ Ρόδος στην καταστροφή. Τα ερωτήματα είναι πολλά για όσα συνέβησαν αλλα η αλήθεια θα κρυφτεί για να βρεθούν τελικά “άκυροι” που θα μπουν σε έναν δικαστικό αγώνα με τους προμηθευτές της ομάδας και φυσικά με τους εργαζόμενους της δηλαδή τους ποδοσφαιριστές.\nΚλείνοντας τόνισε ότι υπάρχουν χρήματα από τον ΟΠΑΠ 300.000 τα οποία και θα αποδοθούν στους παίκτες αλλά η αλήθεια είναι λίγο διαφορετική γιατί τα χρήματα που θα πάρει η Ρόδος, αν θα τα πάρει, δεν ξεπερνούν τις 120. 000 ευρώ.\nΚαλή δύναμη και κουράγιο στους άτυχους που με την αγάπη τους για τα ελάφια διοικητικούς παράγοντές μπήκαν πλέον σε περιπέτειες.\nRelated TopicsFeaturedSuper League 2Αντώνης ΜαρτίνηςΡόδοςΤώνης Μαρτίνης\nΕλα Μαρτινη Δεν πειραζει Μεινε κατοικος Ροδου και θα τα καταφερεις καποτε να βγεις πρωταθλητης.\nΑν παλι σε κυνηγησει ο κοσμος γραψτους κανονικα.\nΜπορει ναχεις φαληρισει μπορει να χρωστας παντου αλλα εισαι μεγαλος παραγοντας στο μιλητο…..\n26/04/2022 at 11:43\nΦίλος του γεωργουτζου


Δείτε το τωρινό δυο ιστορικό Playhouse του Stormi Jenner με μπαλκόνι\nΤη Δευτέρα, η Kylie Jenner δημοσίευσε ένα νέο vlog στο κανάλι της και για άλλη μια φορά, βρισκόμαστε ελαφρώς ζηλόφθονοι για δύο χρονών. Αν είδατε Η τελευταία vlog της Kylie, μπορείτε να θυμηθείτε ότι μας έδειξε το χριστουγεννιάτικο δέντρο της, καθώς και μερικές από τις διακοσμητικές της διακοπές από το Target. Για μια στιγμή, αισθανόμασταν ότι σχεδόν είχαμε σχέση με τον 22χρονο δισεκατομμυριούχο, αλλά αυτή την εβδομάδα, όλα βγήκαν από το παράθυρο ~ μπαλκόνι ~. Στο τελευταίο της βίντεο, βλέπουμε τρία χριστουγεννιάτικα δέντρα στο σπίτι της Kylie (δύο από τα οποία ζουν στο κουζίνα, καθώς και ένα τεράστιο στο φουαγιέ), καθώς και την αποκάλυψη ενός πρόσθετου ειδικού δώρου Χριστουγέννων Stormi.\nKris Jenner (αθλητική πολύ εορταστική πιτζάμα, αν θα μπορούσα να προσθέσω) αγόρασε ένα εντυπωσιακό θέατρο για την εγγονή της. Αλλά αν έχετε ακούσει τη λέξη "playhouse" και έχετε υποθέσει ότι ο Kris έχει προικίσει το παιδί ένα πλαστικό σπίτι παιχνιδιού Fischer Price εύκολης συναρμολόγησης, θα πρέπει να καθίσετε για αυτό.\nΟ Stormi είναι τώρα ιδιοκτήτης διώροφου σπιτιού με μπαλκόνι, πατώματα από σκληρό ξύλο, τοξωτά παράθυρα, κουδούνι και πλευρική βεράντα - για να αναφέρουμε μόνο μερικά σημεία πώλησης. Τα κομμάτια επίπλων περιλαμβάνουν κομψά χαλιά, ένα σιδερώστρα, ένα πραγματικό κλιματιστικό, ένα φούρνο και ένα faux τζάκι. Όταν η Kylie μεγάλωνε, αυτό ήταν το θέατρο της. Τώρα, η Kris, η οποία έχει γίνει συναισθηματική μετά την ανάγνωση της παιδικής ηλικίας της Kylie, έφερε το σπίτι πίσω και το εξοπλίστηκε με νέα έπιπλα.\nΕνώ αυτή είναι μια όμορφη στιγμή για την Kris και την Kylie να μπορέσουν να περάσουν αυτό το πολύτιμο οικογενειακό κειμήλιο μέχρι το Stormi, το Twitter έχει κάποια πράγματα να πει.\nΜερικοί χρήστες έκπληκτοι από το μέγεθος του σπιτιού.\nγιατί η fuck είναι το playhouse του Stormi μεγαλύτερο από το σπίτι μου pic.twitter.com/DVU5c5A0C0\n- (@currentsfast) 23 Δεκεμβρίου 2019\nΆλλοι ήταν πραγματικά ευτυχείς για το μικρό παιδί.\nStormi εδώ να πάρει το σπίτι της για τα Χριστούγεννα.. πόσο γαμώτο χαριτωμένο pic.twitter.com/d9u8wxauuc\n- a.schuyler (@kahantaneka) 23 Δεκεμβρίου 2019\nΛοιπόν, μπορείτε να εντοπίσετε τη διαφορά; 👀 😅\nΤο θέατρο του Stormi εναντίον του θεάτρου που είχα pic.twitter.com/SoYqXWt3Z0\n- ΠΟΛΛΑΠΛΗ ΛΟΓΑΡΙΑΣΜΟΣ ΠΟΛΙΩΝ (@kashmirVIII) 23 Δεκεμβρίου 2019\nΜερικοί χρήστες προσπαθούν να προχωρήσουν.\nnah kylie playhouse για stormi τρελλό μεγάλο θα μπορούσα να ζήσω σε αυτό 😂😂\n- Reef🥢 (@brightlovelive) 23 Δεκεμβρίου 2019\nΆλλοι απλά θέλουν να μάθουν πώς ένας ηλικίας δύο ετών έχει περισσότερα ακίνητα από αυτά.\nΕίμαι ακόμα έκπληκτος ότι ο Στόρμι θα είχε ένα σπίτι μπροστά μου\n- Corinne (@corinneebell) 23 Δεκεμβρίου 2019\nΑν και δεν είναι μια τσάντα Birkin, την οποία το Stormi μαντέψει ότι θα ήταν, είναι ένα αρκετά υπερβολικό δώρο. Καθώς καθόμαστε στα στενά διαμερίσματα μας, είμαστε α tad ζηλιάρης του χώρου, αλλά hey, Stormi είναι ένα αυξανόμενο κορίτσι και χρειάζεται χώρο για να περιπλανηθεί. Εκτός αυτού, είμαστε περισσότερο gung-ho για το σχεδιασμό και το στυλ και όχι συνολική περιοχή. Ως μέρος της δικής μας Κούκλα Όμορφη, αμφισβητήσαμε τον σκηνοθέτη της Versace Sasha Bikoff να αναδιαμορφώσει ένα βικτοριανό κούκλα και να συγχωρήσει, Stormi, αλλά πιστεύουμε ότι αυτό το μικροσκοπικό σπίτι έχει πάρει το beathouse σας. Ελέγξτε το εδώ.\nΚέλλυ ΚορμπέτNews WriterΗ Kelly είναι η συγγραφέας ειδήσεων στο σπίτι Όμορφη, όπου καλύπτει λίγα πράγματα που κυμαίνονται από τη διακόσμηση των τάσεων και των προϊόντων που πρέπει να έχουν, σε οτιδήποτε περιλαμβάνει ντόνατς ή λάμψη.\nΗ Walmart κυκλοφόρησε μια νέα συλλογή επίπλων «Queer Eye»\nΕπαναλάβετε το Tropical-Inspired Studio\nΤα Μπαρμπάντος θέλουν να ζήσετε και να εργαστείτε από απόσταση εκεί για ένα χρόνο


Κάθε μέρα έχει τη δική της ενέργεια, το δικό της αέρα!\nΠώς είναι μια μέρα με πρωτόγνωρες μοναδικές εμπειρίες; Στο Miraggio Thermal Spa Resort θα βρεις την απάντηση. Παραμύθια και γιορτές στον πάγο θα αιχμαλωτίσουν την καρδιά και τα μάτια σου. Θα ξεφύγεις, θα τρέξεις ένα μαραθώνιο, θα επιστρέψεις. Ένα κομμάτι του ουρανού και του κόσμου θα γίνει δικό σου. Γλέντησε. Ξεκουράσου. Στο Miraggio Thermal Spa Resort παίζει πάντα κάτι συναρπαστικό. Κάθε μέρα έχει τη δική της ενέργεια, το δικό της αέρα. Παραστάσεις και διοργανώσεις παγκοσμίου κλάσης καλωσορίζουν τις καινούριες σου αναμνήσεις.\nΆφησε τον εαυτό σου να εμπνευστεί. Κάνε ένα δώρο στο σύντροφό σου. Κάντε μια έκπληξη στα παιδιά σας.\nΜάθετε τι παίζει και κλείστε εισιτήρια, τώρα!\nΓΙΑ ΠΛΗΡΟΦΟΡΙΕΣ &\n23 Μαίου - Πάνος Ιωαννίδης\nΓια το επόμενο “Miraggio Chef’s Table”, ο Brand Chef του Miraggio Thermal Spa Resort σας προσκαλεί σε ένα συναρπαστικό δείπνο 5 πιάτων από τον Chef Πάνο Ιωαννίδη.\n11 Ιουλίου - Δημήτρης Κοτσιβός\nΓια το επόμενο “Miraggio Chef’s Table”, ο Brand Chef του Miraggio Thermal Spa Resort σας προσκαλεί σε ένα συναρπαστικό δείπνο 5 πιάτων από τον Chef Δημήτρη Κοτσιβό.\nΤο 3ο ετήσιο Μουσικό Φεστιβάλ Miraggio με προσκεκλημένους αστέρες παγκόσμιας κλάσης, θα διεξαχθεί αυτό το καλοκαίρι. Εκτός από διάσημους καλεσμένους, το κοινό θα απολαύσει ερμηνείες και από ελληνικές μπάντες.\nΤο Miraggio Thermal Spa Resort ανακοινώνει την έναρξη του ‘Miraggio Kassandra Run’ Ημιμαραθωνίου που θα διεξαχθεί στη Χαλκιδική.


Νύχτα μάχης με τη φωτιά στην Εύβοια: Συνεχείς αναζωπυρώσεις στο μέτωπο των ... | Capital\nDow Jones 27.778,17 +1,26%\nΔύσκολη αναμένεται να είναι η νύχτα για τις δυνάμεις της Πυροσβεστικής, που προσπαθούν να αντιμετωπίσουν το πύρινο μέτωπο, που έχει ξεσπάσει από τα ξημερώματα της Τρίτης στην κεντρική Εύβοια, καίγοντας μία τεράστια έκταση από συμπαγές, παρθένο, πευκοδάσος Natura.\nΤο χωριό Μακρυμάλλη, επίσης βρίσκεται σε κίνδυνο με τις αναζωπυρώσεις να το έχουν κυκλώσει για πολλοστή φορά.\nΤέσσερα αεροσκάφη από Ιταλία και Κροατία έφτασαν ήδη στην Ελλάδα για να συνδράμουν ενάντια στη φωτιά και θα ξεκινήσουν τις ρίψεις νερού από νωρίς το πρωί της Τετάρτης.\nΕπίσης, αποφασίστηκε η άμεση ενίσχυση με υδροφόρες και χωματουργικά μηχανήματα και από την Περιφέρεια Στερεάς Ελλάδας μετακινήθηκαν άλλα 10 χωματουργικά μηχανήματα όπως επίσης και από το εργοτάξιο της ΛΑΡΚΟ, έτσι σε σύνολο βρέθηκαν στην περιοχή 18 βαριά μηχανήματα.\nΌπως ανέφερε στο δελτίο του ΣΚΑΪ, ο δήμαρχος Διρφύων-Μεσσαπίων, Γιώργος Ψάθας, το συγκεκριμένο μέτωπο βρισκόταν κοντά σε κάποια σπίτια και αγροικίες που είναι βόρεια των Ψαχνών.\nΣύμφωνα με πληροφορίες, η χώρα μας ζήτησε οκτώ αεροσκάφη και ήδη ανταποκρίθηκαν θετικά η Κροατία και η Ιταλία, ενώ αναμένεται απάντηση και από τις άλλες χώρες.\nΣύμφωνα με τον εκπρόσωπο Τύπου της Πυροσβεστικής, το πυκνό δάσος και η έντονη φυτοκάλυψη του εδάφους προκαλούν μεγάλη φλόγα, η οποία φτάνει σε ύψος και τα 25 μέτρα. Πρόσθεσε, πάντως, ότι σύμφωνα με τις μέχρι τότε πληροφορίες δεν έχουν απειληθεί ανθρώπινες ζωές.\nΌσο αφορά το χωριό Σταυρός, τόνισε ότι διατάχθηκε η εκκένωσή του, καθώς το πύρινο μέτωπο προσέγγιζε εκείνη την ώρα το χωριό, το οποίο όμως δεν απειλούνταν άμεσα. Σημείωσε όμως ότι η ατμόσφαιρα στο χωριό είναι αποπνικτική λόγω του καπνού.\nΟ ίδιος μάλιστα συνέκλινε και στην εκτίμηση ότι "τα προληπτικά μέτρα σε σχέση με την πιθανότητα εκκένωσης των χωριών δεν πρέπει να σπείρουν τον πανικό, καθώς είναι μέτρα προληπτικά και θα εφαρμοστούν αν και εφόσον χρειαστεί κάτι τέτοιο".\nΕνεργοποιήθηκαν παράλληλα εθελοντικές ομάδες Πολιτικής Προστασίας της περιοχής.\nΣύμφωνα με τη Γενική Γραμματεία Πολιτικής Προστασίας, η πυρκαγιά στην Εύβοια ξεκίνησε τα ξημερώματα της Τρίτης στις 03:16, στην περιοχή Αγριλίτσας, στο παρθένο συμπαγές πευκοδάσος, που είχε ενταχθεί στο δίκτυο Natura και έχει χαρακτηριστεί καταφύγιο άγριας ζωής.\nΠροκαταρκτική εξέταση από τον εισαγγελέα Χαλκίδας για τις φονικές πλημμύρες στην Εύβοια\nΔιέταξε διπλή έρευνα για κακούργημα.


: Ακτιρετίνη κάψουλες & ψωρίαση. Ακτιρετίνη παρενέργειες - 2019\nΑκτιρετίνη κάψουλες για ψωρίαση Νεογιαγόνος\nΤο Acitretin θα συνταγογραφείται για εσάς από έναν γιατρό ειδικό για το δέρμα.\nΠάρτε τις δόσεις σας κατά τη διάρκεια του γεύματος. Καταπίνετε την (τις) κάψουλα (-ες) με ένα ποτό γάλα ή νερό.\nΑποφύγετε το λαμπερό ηλιακό φως ή χρησιμοποιήστε κρέμα ήλιου υψηλού παράγοντα (SPF 15 ή μεγαλύτερη). Μην χρησιμοποιείτε ξαπλώστρες.\nΤο Acitretin είναι επιβλαβές για τα αγέννητα μωρά. ΠΡΕΠΕΙ να χρησιμοποιήσετε αποτελεσματική αντισύλληψη εάν θα μπορούσατε να μείνετε έγκυος.\nΑκτιρετίνη κάψουλες για ψωρίαση\nΣχετικά με την ακιτρετίνη\nΠριν από τη λήψη ακιρετίνης\nΠώς να παίρνετε acitretin\nΜπορεί η ακιτρετίνη να προκαλέσει προβλήματα;\nΠώς να αποθηκεύσετε την ακιτρετίνη\nΤύπος φαρμάκου Ένα ρετινοειδές φάρμακο (παρόμοιο με τη βιταμίνη Α)\nΠου χρησιμοποιείται για Σοβαρή ψωρίαση και κάποιες άλλες δερματικές παθήσεις\nΕπίσης λέγεται Neotigason®\nΤο Acitretin χρησιμοποιείται για τη θεραπεία σοβαρών παθήσεων του δέρματος, όπου η επιφάνεια του δέρματος έχει γίνει παχύ και λεπτές. Κανονικά, καθώς παράγονται νέα κύτταρα του δέρματος, τα παλαιότερα χάνονται. Εάν τα κύτταρα του δέρματος στο εξωτερικό στρώμα του δέρματός σας πολλαπλασιάζονται ταχύτερα από το φυσιολογικό, τα παλιά κύτταρα του δέρματος μπορούν να δημιουργηθούν στην επιφάνεια του δέρματός σας προκαλώντας παχιά ή κηλιδωτά μπαλώματα.\nΤο Acitretin είναι ένα ρετινοειδές φάρμακο, το οποίο απλά σημαίνει ότι σχετίζεται με τη βιταμίνη Α. Το σώμα μας χρησιμοποιεί βιταμίνη Α για να διατηρεί ένα υγιές δέρμα. Το Acitretin βοηθά στον έλεγχο των συνθηκών όπως η ψωρίαση κάνοντας το δέρμα σας να αναπτύσσεται πιο φυσιολογικά.\nΤο Acitretin χρησιμοποιείται μερικές φορές ως θεραπεία από μόνος του, αλλά συχνότερα χρησιμοποιείται μαζί με άλλες προετοιμασίες για να βοηθήσει την κατάσταση του δέρματος.\nΟρισμένα φάρμακα δεν είναι κατάλληλα για άτομα με συγκεκριμένες καταστάσεις και μερικές φορές ένα φάρμακο μπορεί να χρησιμοποιηθεί μόνο εάν ληφθεί πρόσθετη προσοχή. Για αυτούς τους λόγους, προτού αρχίσετε να παίρνετε acitretin είναι σημαντικό να γνωρίζει ο γιατρός σας:\nΕάν είστε έγκυος, προσπαθείτε για ένα μωρό ή θηλάζετε. Αυτό οφείλεται στο γεγονός ότι πρέπει δεν πάρτε acitretin εάν νομίζετε ότι είστε (ή νομίζετε ότι μπορεί να) είστε έγκυος.\nΕάν έχετε οποιαδήποτε προβλήματα με τον τρόπο που λειτουργεί το ήπαρ σας, ή τυχόν προβλήματα με τον τρόπο λειτουργίας των νεφρών σας.\nΕάν έχετε υψηλά επίπεδα λιπών (λιπίδια) όπως η χοληστερόλη στο αίμα σας.\nΕάν έχετε σακχαρώδη διαβήτη (σακχαρώδη διαβήτη).\nΕάν παίρνετε ή χρησιμοποιείτε άλλα φάρμακα. Αυτά περιλαμβάνουν τα φάρμακα που παίρνετε και τα οποία μπορείτε να αγοράσετε χωρίς ιατρική συνταγή, καθώς και τα φάρμακα που περιέχουν βότανα και συμπληρώματα.\nΠριν ξεκινήσετε τη θεραπεία, διαβάστε το ενημερωτικό φυλλάδιο του κατασκευαστή από το εσωτερικό του πακέτου σας και οποιαδήποτε άλλη πληροφορία που σας δίνει ο γιατρός σας. Τα φυλλάδια θα σας δώσουν περισσότερες πληροφορίες σχετικά με την ακιτρετίνη και θα σας δώσουν έναν πλήρη κατάλογο των παρενεργειών που θα μπορούσατε να δοκιμάσετε από τη λήψη του.\nΠάρτε τα καψάκια ακριβώς όπως σας λέει ο γιατρός σας. Το Acitretin λαμβάνεται μία φορά την ημέρα. Ο γιατρός σας θα σας πει πόσα καψάκια θα παίρνετε και αυτό θα εκτυπωθεί επίσης στην ετικέτα της συσκευασίας για να σας υπενθυμίσει για το τι σας είπε ο γιατρός. Πάρτε κάθε μία από τις δόσεις σας με ένα σνακ ή αμέσως μετά το φαγητό. Είναι καλή ιδέα να καταπιείτε τις κάψουλες με ένα ποτό νερό ή γάλα.\nΠροσπαθήστε να πάρετε τις δόσεις σας acitretin την ίδια ώρα της ημέρας κάθε μέρα, καθώς αυτό θα σας βοηθήσει να θυμηθείτε να τα παίρνετε τακτικά. Εάν ξεχάσετε να πάρετε μια δόση τη συνηθισμένη ώρα, πάρτε την όταν θυμάστε. Εάν δεν το θυμάστε μέχρι την επόμενη ημέρα, τότε παραλείψτε τη δόση που ξεχάσατε. Μην πάρετε δύο δόσεις μαζί για να αναπληρώσετε μια χαμένη δόση.\nΕίναι σημαντικό να κρατάτε τακτικά ραντεβού σας με το γιατρό σας. Αυτό είναι έτσι ώστε ο γιατρός σας να μπορεί να ελέγξει την πρόοδό σας. Θα χρειαστεί να κάνετε τακτικές εξετάσεις αίματος κατά τη διάρκεια της θεραπείας. Οι εξετάσεις θα ελέγξουν ότι τα επίπεδα των λιπιδίων σας είναι φυσιολογικά και ότι το συκώτι σας παραμένει υγιές. Εάν είστε γυναίκα, ίσως χρειαστεί να κάνετε τακτικά εξετάσεις για να επιβεβαιώσετε ότι δεν είστε έγκυος.\nΜπορεί να χρειαστούν 2-4 εβδομάδες προτού αρχίσετε να αισθάνεστε το όφελος από τις κάψουλες και μπορεί να χρειαστούν έως και τέσσερις μήνες για να αισθανθείτε το μέγιστο όφελος. Μια πορεία θεραπείας είναι πιθανό να διαρκέσει έως και έξι μήνες, αλλά περιστασιακά μπορεί να διαρκέσει περισσότερο από αυτό.\nΤο Acitretin είναι επιβλαβές για τα αγέννητα μωρά, επομένως είναι πολύ σημαντικό να μην μείνετε έγκυος ενώ το παίρνετε. Ο γιατρός σας θα σας συμβουλεύσει σχετικά με την κατάλληλη αντισύλληψη και αυτό μπορεί να περιλαμβάνει τη χρήση περισσότερων από μία μεθόδων. Θα πρέπει να συνεχίσετε να χρησιμοποιείτε κατάλληλη αντισύλληψη για τουλάχιστον τρία χρόνια μετά την ολοκλήρωση της θεραπείας σας. Εάν σε οποιαδήποτε στιγμή κατά τη διάρκεια της θεραπείας σας ή τα τρία χρόνια μετά, νομίζετε ότι μπορεί να είστε έγκυος, επικοινωνήστε αμέσως με το γιατρό σας για συμβουλές.\nΕάν αγοράζετε φάρμακα, βιταμίνες ή φυτικά σκευάσματα, παρακαλείσθε να ενημερώσετε το γιατρό σας ή τον φαρμακοποιό σας ότι είναι κατάλληλα για να παίρνετε με ακιρετίνη. Αυτό οφείλεται στο γεγονός ότι δεν πρέπει να λαμβάνετε άλλα σκευάσματα που περιέχουν βιταμίνη Α.\nΤο Acitretin μπορεί να κάνει το δέρμα σας πιο ευαίσθητο στο φως του ήλιου από το κανονικό. Προστατεύστε το δέρμα σας από το φως του ήλιου ακόμα και σε φωτεινές αλλά συννεφιασμένες μέρες και μην χρησιμοποιείτε ξαπλώστρες.\nΕάν καταναλώνετε συνήθως οινόπνευμα, παρακαλείσθε να συμβουλευτείτε το γιατρό σας. Ο γιατρός σας μπορεί να συστήσει να μην πίνετε αλκοόλ ενώ βρίσκεστε σε αυτό το φάρμακο.\nΕάν έχετε διαβήτη, μπορεί να χρειαστεί να ελέγχετε συχνότερα το σάκχαρό σας (γλυκόζη), καθώς η ατιτρετίνη μπορεί να επηρεάσει τα επίπεδα σακχάρου στο αίμα σας. Ο γιατρός σας θα σας συμβουλεύσει σχετικά.\nΔεν πρέπει να δίνετε αίμα ενώ βρίσκεστε σε ακιτρετίνη και για τουλάχιστον τρία χρόνια μετά τη λήξη της λήψης. Αυτό συμβαίνει επειδή θα μπορούσε να προκαλέσει βλάβη σε άλλους ανθρώπους.\nΜαζί με τις χρήσιμες επιδράσεις τους, τα περισσότερα φάρμακα μπορούν να προκαλέσουν ανεπιθύμητες παρενέργειες, αν και δεν τους βιώνουν όλοι. Ο παρακάτω πίνακας περιέχει μερικές από τις συνηθέστερες που σχετίζονται με την ακιτρετίνη. Θα βρείτε πλήρη κατάλογο στο ενημερωτικό φυλλάδιο του κατασκευαστή που συνοδεύει το φάρμακο. Οι ανεπιθύμητες ενέργειες συχνά βελτιώνονται καθώς το σώμα σας προσαρμόζεται στο νέο φάρμακο, αλλά μιλήστε με το γιατρό ή το φαρμακοποιό σας εάν κάποιο από τα παρακάτω συνεχιστεί ή γίνει ενοχλητικό.\nΚοινές παρενέργειες της ακιτρετίνης (επηρεάζουν περίπου το 1 στα 10 άτομα)\nΞηρό στόμα, αίσθημα διψασμένος, πληγή στο στόμα Δοκιμάστε να μασήσετε γλυκά χωρίς ζάχαρη ή γλυκά χωρίς ζάχαρη. Εάν αυτό συνεχιστεί, ζητήστε τη συμβουλή του γιατρού σας\nΞηρά ή ερεθισμένα μάτια, θολή όραση και μειωμένη νυχτερινή όραση Προσέξτε ιδιαίτερα όταν οδηγείτε τη νύχτα. Εάν αυτό γίνει ενοχλητικό, μιλήστε με το γιατρό σας\nΞηρό δέρμα και χείλη, ξεφλούδισμα Χρησιμοποιήστε τακτικά μια κρέμα ενυδάτωσης και ένα βάλσαμο για τα χείλη. Μετά το ξεφλούδισμα, το νέο δέρμα εμφανίζεται συχνά πιο φυσιολογικό\nΑϋπνία (κοιλιακό) πόνο, αίσθημα αδιαθεσίας (ναυτία), διάρροια Προσέξτε απλά γεύματα (αποφύγετε τα πλούσια ή πικάντικα τρόφιμα). Πίνετε άφθονο νερό για να αντικαταστήσετε τυχόν χαμένα υγρά\nΠόνος στους μυς και στις αρθρώσεις Αφήστε το γιατρό σας να το ενημερώσει σχετικά, ώστε να μπορεί να διερευνηθεί\nΠονοκέφαλο Πίνετε άφθονο νερό και ζητήστε από το φαρμακοποιό σας να συστήσει ένα κατάλληλο παυσίπονο. Εάν οι πονοκέφαλοι συνεχίσουν, ενημερώστε το γιατρό σας\nΞηρή ή ερεθισμένη μύτη, ρινορραγίες, αδύναμα νύχια, πρησμένα πόδια και αστραγάλες, αλλαγές στη διάθεση, απώλεια μαλλιών και αλλαγές στην υφή των μαλλιών Εάν κάποιο από αυτά γίνει ενοχλητικό, μιλήστε με το γιατρό σας\nΕάν εμφανίσετε οποιαδήποτε άλλα συμπτώματα που πιστεύετε ότι μπορεί να οφείλονται στις κάψουλες, παρακαλείσθε να μιλήσετε με τον γιατρό ή τον φαρμακοποιό σας για περαιτέρω συμβουλές.\nΕάν κάνετε κάποια χειρουργική επέμβαση ή οδοντιατρική θεραπεία, παρακαλείσθε να ενημερώσετε το άτομο που πραγματοποιεί τη θεραπεία για τα φάρμακα που παίρνετε ή χρησιμοποιείτε.\nPIL του κατασκευαστή, καψάκια Acitretin 10 mg και 25 mg . Genus Pharmaceuticals Ltd, The Compendium για τα ηλεκτρονικά φάρμακα. Με ημερομηνία Νοεμβρίου 2016.\nΒρετανικό Εθνικό Φόρουμ? 69η έκδοση (Mar 2015) British Medical Association και Royal Pharmaceutical Society της Μεγάλης Βρετανίας, Λονδίνο\nNov 20 2019 © : Ακτιρετίνη κάψουλες & ψωρίαση. Ακτιρετίνη παρενέργειες - 2019


5 Απρ. 2021 – Art Magazino\nΜα τι όμορφη θεατρική είδηση! Η σπουδαία ηθοποιός, Νένα Μεντή, γίνεται «Μάνα» στο θρυλικό θεατρικό έργο του Φεντερίκο Γκαρθία Λόρκα, «Ματωμένος Γάμος»! Με βάση ασφαλείς πηγές, ο «Ματωμένος Γάμος», με πρωταγωνίστρια τη Νένα Μεντή, θα ανεβεί σε σκηνοθεσία Νικορέστη Χανιωτάκη! Η καλλιτεχνική εταιρεία Μυθωδία (Γεράσιμος Σκαφίδας – Νικορέστης Χανιωτάκης) μετά την ανάληψη της διεύθυνσης του θεάτρου Άνεσις, προχωρά σε ακόμα μια ισχυρή κίνηση. Οι πρώτες πληροφορίες λένε … Συνεχίστε την ανάγνωση Νένα Μεντή: Συνεργασία με Χανιωτάκη για το θρυλικό «Ματωμένος Γάμος»\nΓιάννα Βασιλείου «Ξύπνησε Με» – Νέο single!\nΗ Γιάννα Βασιλείου επιστρέφει ανανεωμένη και παρουσιάζει το νέο της τραγούδι «Ξύπνησέ με» σε μουσική και στίχους του Γιώργου Καραδήμου, που κυκλοφορεί, μαζί με music video, από την Panik Oxygen. Μια ιστορία για αυτό που δεν θέλουμε να ζήσουμε ή να παραδεχτούμε, για μια πραγματικότητα που γίνεται εφιάλτης και για το καταφύγιο που αναζητά κανείς σε αυτές τις περιπτώσεις. Η αλήθεια που κρύβεται στη σιωπή, … Συνεχίστε την ανάγνωση Γιάννα Βασιλείου «Ξύπνησε Με» – Νέο single!\nΓιάννης Σαββιδάκης «Love in White» – Νέο Single!\nO Γιάννης Σαββιδάκης παρουσιάζει το video clip του τραγουδιού «Love in White» αφιερωμένο στους αγωνιστές της πανδημίας. Ένα τραγούδι αφιερωμένο στους ηρωικούς γιατρούς, τους νοσηλευτές και τους εργαζόμενους στον τομέα της υγείας, οι οποίοι, σε ολόκληρο τον κόσμο, μάχονται καθημερινά τoν Covid-19, εδώ και πάνω από ένα χρόνο. Το Love in White (Αγάπη στα Λευκά) γράφτηκε στην περίοδο της καραντίνας, τον Οκτώβριο του 2020, παρακολουθώντας … Συνεχίστε την ανάγνωση Γιάννης Σαββιδάκης «Love in White» – Νέο Single!


Παρδαλό *: Τα πετάει μέσα στο περιβόλι και κατεβαίνει\nΤα πετάει μέσα στο περιβόλι και κατεβαίνει\nΟ Παπούς γεμίζει τα πιάτα. Βάζει στο δικό σου δυο κομμάτια παστουρμά τα πιο μεγάλα, και στου Τόνη ένα. Κάνεις πως δε βλέπεις κι αρχίζεις να τρως, πεινάς πολύ. Μα ο παστουρμάς δεν κατεβαίνει. Αφήνεις ένα κομμάτι στην άκρη του πιάτου, τάχα πως δε σ’ αρέσει και πολύ. Μόλις τρως τη φέτα το ψωμί ο Παπούς κόβει άλλη, και με τη λεπίδα του σουγιά τη στέλνει πλάι στο πιάτο σου. Έτσι παρακολουθεί, μια το ψωμί και μια το φαγητό σου, και στέλνει τις φέτες, πολύ ψιλές. Παλιό συνήθειο του, το κουβεντιάζανε και στο Κάιρο. Ψωμί δεν αρνήθηκε ποτέ, αλοίμονό σου όμως αν σηκωθείς κι αφήσεις κανένα κομμάτι. Σε αναγκάζει να ξανακαθίσεις και να το φας. Κι αν είναι κάποιος ξένος ή μεγάλος, ο Αντουάνος καλή ώρα, και δεν πάει να τον ζορίσει, ο Παπούς μένει και τρώει όλα τ’ αποκόμματα και τα ψίχουλα. Σκουπίζεις το πιάτο σου με την τελευταία μπουκιά. Πλάι σου πέφτει καινούρια φέτα. Για να φας το κρέας, σου λέει και σε κοιτάει. Το κούτελο του μοιάζει με μαραγκιασμένη πατάτα, μα τα μάτια του είναι δυο φουντουκάκια φωτισμένα. Όλα τα καταλαβαίνει. Ύστερα βγάζει μέσα από την τσέπη δυο καϊσιά και βάζει το ένα μπρος στο πιάτο σου και το άλλο στου Τόνη. Τελειώσατε, ο Παπούς φεύγει για το περιβόλι, ο Τόνης πάει στην τρούμπα, κι εσύ στην κουζίνα για να πλύνεις τα πιάτα. Όλος ο τόπος εκεί μυρίζει φανικό. Δε σ’ αρέσει να μπαίνεις στην κουζίνα. Η Τσερβουλού σκληρίζει κατάρες και βρισιές μέσ’ απ’ τις μπουγκανβίλιες. Πέφτετε για το μεσημεριάτικο ύπνο φορώντας ακόμα τα μπανιερά. Τ’ αλάτια και τα χώματα θα τα ξεπλύνετε τ’ απόγεμα, αν είναι να πάτε για σεριάνι.\nΤ’ απόγεμα ο Τόνης παραστέκεται στην τουαλέτα σου. Σου χύνει από τον κουβά, πασπατεύει το σβέρκο και τα μπράτσα σου για να δει αν πονάς: Το βράδι θα σε αλείψω με ξύδι και κόλλα. Διαλέγει ένα ωραίο διχάλι και σου το χαρίζει. Όσο για λάστιχα, κάτι θα γίνει, του βρίσκονται λίγα γροσάκια. Ύστερα ντύνεστε. Εκείνος φοράει τα χτεσινά. Δείχνεις ένα γκρίζο παντελονάκι με μπρετέλες, από παλιό ρούχο του Πατέρα, το εγκρίνει. Τα πουκάμισά σου όμως τ’ απορίπτει, είναι ή μπαλωμένα ή δείχνουν μεγαλίστικα. Τραβάει μια φανελλίτσα με κοντό μανίκι, δεν ξέρεις πώς την έβαλε η Μητέρα στη βαλίτσα, πότε. Σου την φοράει. Μάλιστα. Φτάνετε στα σάνταλα. Έχεις φέρει καινούρια μα είναι φτηνοπράματα. Βρωμούν τομάρι μισογναμένο και χημικά. Τον απελπίζει το χρώμα τους, ένα κρεμυδί προς το κίτρινο. Τα δικά του είναι καφεδιά, λιγάκι παλιωμένα, δείχνουν όμως πλούσια. Τέλος πάντων, με την πρώτη ευκαιρία, να τους περάσεις ένα σκούρο βερνίκι και θα σπάσει η κιτρινίλα, έτσι παρηγοριέται.\n― Πάμε γρήγορα, συνεχίζει, πριν μας κολλήσει το Θωμαδέικο.\nΕννοεί τη Θάλεια και τ’ αδέρφια της. Μαμά, πηγαίνουμε, φωνάζει. Στην ευχή, αποκρίνεται η Θείτσα. Από το χωματόδρομο ανεβαίνετε ως τους παλιούς στάβλους, στρίβεται δεξιά και βρίσκεστε στο περιβόλι του Παπού. Εκεί ο Τόνης σου λέει να σωπάσεις και μ’ ένα σάλτο καβαλικεύει τη μάντρα. Τεντώνει τ’ αφτί. Από τον ήχο του νερού στη χαβούζα καταλαβαίνει αν ο Παπούς δουλεύει κοντά ή μακριά. Είναι στην άλλη άκρη, σου λέει. Γέρνει, αρπάζει ένα κλαδί και κόβει τέσσερα μούσμουλα. Μήτε τα δοκιμάζει. Όπως είναι τα πετάει μέσα στο περιβόλι και κατεβαίνει.


«Δώσε θάρρος στον μετανάστη...» - Ποια η νέα απαίτηση των «μεταναστών»; - EL\n«Δώσε θάρρος στον μετανάστη…» – Ποια η νέα απαίτηση των «μεταναστών»;\nΔεν φαντάζεστε τι ζήτησαν μουσουλμάνοι «μετανάστες»\nΜετά το χαλάλ κρεάς, ετοιμαστείτε για την…χαλάλ παραλία.\nΣτην Ολλανδία, προφανώς μετά από απαίτηση των μουσουλμάνων, φαίνεται πως η κυβέρνηση πιέζεται να ανοίξει μια παραλία ειδικά για μουσουλμάνους.\nΣτην παραλία αυτή (ή το τμήμα κάποιας παραλίας, αν δεν δοθεί ολόκληρη προς χρήση), σύμφωνα με το κόμμα που υποστηρίζει αυτή την επιθυμία των μουσουλμάνων, πρέπει να απαγορεύεται να βρίσκονται άνθρωποι ντυμένοι κατά τα δυτικά πρότυπα. Οι μουσουλμάνοι δεν αισθάνονται άνετα στις περισσότερες παραλίες της χώρας, προσθέτει.\nΤο κόμμα, πιστεύει πως η Χάγη πρέπει επομένως να εξετάσει εάν είναι δυνατόν να δεσμευτεί ένα τμήμα κάποιας παραλίας, αποκλειστικά για μουσουλμάνους. Εξάλλου, όπως υποστηρίζει υπάρχει ήδη μια παραλία γυμνιστών. Αφού υπάρχει για μια μικρή ομάδα ολόκληρη παραλία, γιατί να μην δοθεί ένα τμήμα της παραλίας στη μουσουλμανική κοινότητα, αναφέρει.\nΧαλάλ παραλίες υπάρχουν ήδη στην Τουρκία και την Ινδονησία. Τώρα, ήρθαν και στην «προοδευτική» Ευρώπη!\nΕπίσης, όπως αναφέρουν οι υπέρμαχοι των Μουσουλμάνων, …ενοχλούνται από τους άσχημους ανθρώπους που βλέπουν να βρίσκονται στις παραλίες, γιαυτό για να αισθάνονται «σαν το σπίτι τους» πρέπει -λένε- να τους δώσουμε εκτός από υγεία, παιδεία, σπίτι, επίδομα, τζαμί ΚΑΙ παραλία όπως τη θέλουν, στην οποία κουμάντο θα κάνουν αυτοί.\nα) Αν μια τέτοια παραλία ανοίξει σε μια Ευρωπαϊκή χώρα, τότε όλοι οι μουσουλμάνοι «μετανάστες» θα απαιτήσουν το ίδιο να γίνει σε όλες τις Ευρωπαϊκές χώρες. Σε αυτές που ακολουθούν φιλομεταναστευτική πολιτική, δεν υπάρχει αμφιβολία πως θα πετύχουν να πάρουν αυτό που θέλουν.\nΑναρωτιέστε αν θα ζήσουμε κάτι παρόμοιο στην Ελλάδα;\nΜε τον ρυθμό αύξησης των «μεταναστών» στη χώρα μας και την πολιτική των ανοιχτών συνόρων που ακολουθεί η αριστερή κυβέρνηση, κάτι τέτοιο είναι θέμα χρόνου να συμβεί. Ο μόνος τρόπος να μην συμβεί, είναι να ανακοπεί η «επέλαση» του Ισλάμ στην Ευρώπη.\nΕιδάλλως, αν συνεχίσουμε όπως είμαστε και συνεχίσει να κάνει κουμάντο στο Ευρωκοινοβούλιο αλλά και στην Ελλάδα η αριστερά, τότε τα πράγματα θα είναι δύσκολα.\nPrevΠροηγούμενο ΆρθροΗ Ρωσία «προειδοποιεί» τις Ευρωπαϊκές χώρες: Φυλάξτε τα σύνορά σας γιατί χιλιάδες τρομοκράτες έχουν εισβάλλει στην Ευρώπη\nΕπόμενο ΆρθροΣρι Λάνκα: Ξεπέρασαν τους 200 οι νεκροί από εκρήξεις σε εκκλησίες και ξενοδοχεία (ΒΙΝΤΕΟ)Next


!ΕΠΑΝΑΣΤΑΤΙΚΟ ΠΟΙΗΤΑΡΙΑΤΟ!: Πρόποση (Λονδίνο, Παρίσι, Ρέντης, Οπουδήποτε)\nΠρόποση (Λονδίνο, Παρίσι, Ρέντης, Οπουδήποτε)\n"... Μια κοπέλα που σ' ένα μεταμεσονύκτιο βαγόνι του μετρό δέχεται επίθεση από μερικούς νεαρούς. Η κοπέλα, "Ασιάτισσα" και πάλι, οι νεαροί, προβλέψιμο καθώς είναι Λευκοί. Κατόπιν, σαν θυμάται το ξυλοκόπημά της, δεν αισθάνεται οργή αλλά αισχύνη. Δε θέλει να μιλήσει για ό,τι συνέβη, ελπίζει ότι η ιστορία δε θα μαθευτεί: είναι μια τυπική αντίδραση, και η κοπέλα δεν είναι μια κοπέλα αλλά πολλές κοπέλες.\nΚαθώς κοιτάζω φλεγόμενες πόλεις στην οθόνη της τηλεόρασης, βλέπω ομάδες νέων να τρέχουν στους δρόμους, το όνειδος να πυρακτώνει τα μέτωπά τους και να βάζει φωτιά σε καταστήματα, ασπίδες αστυνομικών, οχήματα.Μου θυμίζουν την ανώνυμη κοπέλα. Έτσι και ταπεινώσεις τους ανθρώπους για πολύ, μια αγριότητα θα ξεσπάσει από μέσα τους.Κατόπιν, βλέποντας τις καταστροφές που προκάλεσε η οργή και η λύσσα τους,δείχνουν σαστισμένοι, μπερδεμένοι, πολύ νέοι. Εμείς κάναμε τέτοια πράγματα; Εμείς; Μα είμαστε κανονικά παιδιά, καλοί άνθρωποι, ούτε που ξέραμε ότι μπορούσαμε να... Έπειτα, βαθμιαία και αργά, η τιμή εξαπλώνεται μέσα τους, για το ότι έχουν μάθει να ανταποδίδουν τα χτυπήματα. Και φαντάζομαι τί θα ήταν δυνατόν να συμβεί αν μια τέτοια παραφορά μπορούσε να απελευθερωθεί σ' εκείνη την κοπέλα στο μετρό - πώς θα μπορούσε να είχε τσακίσει εκείνα τα λευκά αγοράκια, σπάζοντας χέρια πόδια μύτες αρχίδια, δίχως να ξέρει πούθε πηγάζει τούτη η βία, δίχως να αντιλαμβάνεται πώς αυτή, μια τόσο μικκροκαμωμένη μορφή, μπόρεσε να κατέχει μια τέτοια φοβερή και τρομερή δύναμη. Κι αυτοί οι νεαροί, τι θα είχαν κάνει αυτοί; Πώς να πάνε να πουν στην αστυνομία ότι τους ξυλοφόρτωσε μια κοπελίτσα, μόνη της, ένα αδύναμο θηλυκό ενάντια σ' όλους αυτούς; Και πώς να κοιτάξουν κατάματα τους κολλητούς τους; Νιώθω αγαλλίαση μ' αυτή τη σκέψη: είναι ένα σαγηνευτικό, μεταξένιο και γλυκό πράγμα αυτή η βία, ναι μάλιστα, είναι."\nΣαλμάν Ρούσντι, "Όνειδος"\nΑναρτήθηκε από π.κ. στις 1:05 π.μ.\nΟπουδήποτε στην Αθήνα, στις κεντρικές, τις ιστορικές συνοικίες. Στο Παγκράτι, στη Νεάπολη, στα Πατήσια, στον Αγιο Παντελεήμονα Αχαρνών. Αργά το βράδυ. Μια νέα γυναίκα, τριάντα κάτι, αποχωρεί από το σπίτι φίλων της και πάει στο αυτοκίνητό της. Κάτω από το φως των λαμπτήρων νατρίου ψάχνει στην τσάντα το κλειδί.\nΜια σιδερένια γροθιά την τραντάζει. Ο πόνος δεν την αγγίζει ακόμη, αλλά ο τρόμος την καταλαμβάνει ακαριαία: πίσω της στέκονται δυο άντρες, ψηλοί, βουβοί. Πιάνουν την τσάντα της, αυτή σαν αυτόματο την προτείνει: Πάρτε την! Δέχεται κι άλλο χτύπημα, θολώνει, είναι σιδερογροθιά· κι άλλο, κι άλλο, πέφτει στα γόνατα. Απομακρύνονται βουβοί, όπως πλησίασαν.\nΤώρα νιώθει το αίμα να πλημμυρίζει στυφό το στόμα, δεν νιώθει στόμα, δεν νιώθει γνάθους, μόνο αίμα. Φωνάζει βοήθεια. Ανοίγουν μπαλκονόπορτες, βλέπει εσωτερικά φώτα, φιγούρες ανθρώπων στα μπαλκόνια. Κοιτούν, δεν μιλούν, δεν κινούνται. Φωνάζει χωρίς δυνάμεις. Μια γυναίκα της πετάει ένα πακέτο χαρτοπετσέτες. Σκουπίζει το αίμα. Στην τσέπη του μπουφάν ψαύει το κινητό. Δεν φωνάζει πια. Τηλεφωνεί στους φίλους της, στην παραδίπλα πολυκατοικία.\nΣτο νοσοκομείο, διαγνώσθηκαν τρία κατάγματα της κάτω γνάθου. Ενας αστυνομικός της είπε, λίγο πατρικά, λίγο ενοχλημένα: Μα τι τα ‘θελες κι εσύ να νυχτοπερπατάς, σε τέτοιο μέρος;\nΤο μέρος: Αθήνα, κεντρική συνοικία. Η οδός Πιπίνου, φερ’ ειπείν· αλλά κι η Κόνωνος, κι η Βουλγαροκτόνου.\nΗ αίσθηση: Φόβος. Τυφλός, άλογος, απάνθρωπος. Πιο πολύ κι από τη σιδερογροθιά πονούν οι ανοιχτές, βουβές μπαλκονόπορτες. Οι φοβισμένοι άνθρωποι που κοιτούν και δεν μιλούν, δεν δρουν, δεν συντρέχουν. Μένουν άπρακτοι, μακριά, πιασμένοι στη μέγγενη του φόβου. Η γειτονιά τους είναι εχθρική και ανοίκεια, είναι το Φαρ Ουέστ, είναι το Χάρλεμ και το Μπρονξ, είναι η πηγή του φόβου τους.\nΒουτηγμένος στο φόβο, ο άνθρωπος της ιστορικής αθηναϊκής γειτονιάς, χάνει την ανθρωπινότητά του, παύει να δρα σαν άνθρωπος εν κοινωνία, αλληλέγγυος και συμπονετικός, μένει πλάσμα έντρομο, βουβό, σκοτεινό και παγωμένο. Αγρίμι βουβό, στο μπαλκόνι. Ο Σμήαγκολ εκπίπτει σε Γκόλουμ.\nΟμως: Στη μητρόπολη που ζούμε, άγρια και προσφιλή μαζί, αύριο, μεθαύριο, κάποιος από μας θα βρεθεί στα γόνατα. Για να σηκωθούμε, χρειαζόμαστε ένα χέρι· για να μείνουμε άνθρωποι, χρειάζεται κάτι παραπάνω από ένα πακέτο χαρτοπετσέτες.\n10 Δεκεμβρίου 2007 - 3:12 μ.μ.\n297 μέρες μετά\nΠάμε για πατσά;\nΚαι οι ψηλοί έχουν χιούμορ...\nΣΚΑΤΟΓΙΟΡΤΕΣ ΣΤΑ ΜΟΥΤΡΑ ΜΑΣ\nκάτι σαν ξόρκι\nκαι μια συνταγή μαγειρικής\nΣαββατιάτικη πρωινή κοινοτοπία:


1ο KNX Workshop στην Λάρισα!\nΜία ευχάριστη έκπληξη ήταν για την εκπαιδευτική ομάδα της Quantum, η συμμετοχή περισσότερων από 120 μηχανικών, τεχνικών και φοιτητών στην δωρεάν εσπερίδα που διοργάνωσε στο Divani Palace της Λάρισας στις 18-2-2014.\nΜεγάλο το ενδιαφέρον και πολλές οι ερωτήσεις που τέθηκαν στον εισηγητή της εσπερίδας κατά την τρίωρη και πλέον διάρκεια της παρουσίασης.\nΠοια τα πλεονεκτήματα από τη χρήση του ΚΝΧ σ' ένα κτίριο;\nΤι είναι το Human Integration;\nΤι είναι το System Integration;\nΠως λειτουργεί μία έξυπνη ΚΝΧ πόλη;\nΠως κάνουμε ένα κτίριο Smart-Grid Ready;\nΑυτές και πολλές ακόμη ερωτήσεις αποτέλεσαν την καρδιά της εσπερίδας ενώ δεν έλειψαν και οι εκπλήξεις που ετοίμασε η εκπαιδευτική ομάδα της Quantum για τους συμμετέχοντες.\nΣβήνοντας τον φωτισμό της αίθουσας, δύο από τις εκπαιδευτικές μονάδες του ΚΝΧ Lab της Quantum, κατάλληλα προγραμματισμένες, ανέλαβαν την διασκέδαση των συμμετεχόντων βάζοντας τις Ledοταινίες τους να χορεύουν στα χρώματα του ουράνιου τόξου καθώς και τα ρολά, τις σκιάσεις και την ψύξη-θέρμανση να τρέχουν τα σενάρια του σκηνοθέτη-προγραμματιστή. Το άρωμα του ΚΝΧ απλώθηκε σ' όλη την αίθουσα καθώς οι ασύρματες εντολές ήταν ασταμάτητες από το τέλος της αίθουσας που βρισκόταν ο εισηγητής ενώ στη συνέχεια οι συμμετέχοντες πήραν τoν έλεγχο στα χέρια τους.\nΗ σύνδεση με ένα πραγματικό κτίριο με ΚΝΧ ήταν η επόμενη έκπληξη που περίμενε τους συμμετέχοντες καθώς είχαν και οι ίδιοι την ευκαιρία να αλληλεπιδράσουν με αυτό μέσω του iPhone και του υπολογιστή του εισηγητή και να βιώσουν από πρώτο χέρι τη δύναμη του ελέγχου ενός κτιρίου ΚΝΧ από απόσταση.\nΟι εκπληκτικές κτιριακές εμπειρίες με το ΚΝΧ συνεχίστηκαν στο 1ο Πιστοποιημένο ΚΝΧ Basic Course που ακολούθησε στο ίδιο ξενοδοχείο από τις 20 έως τις 23-2-2014.\nΕυχαριστούμε θερμά την ΠΣΔΜΗ Κεντρικής και Δυτικής Θεσσαλίας ως χορηγό επικοινωνίας της Εσπερίδας.\nΗ εκπαιδευτική ομάδα της Quantum σας εύχεται χρόνια πολλά!\nΤο ΚΝΧ στο BICSI Day Event 2013\nΟ BICSI αποτελεί μία διεθνής ένωση η οποία υποστηρίζει την αγορά πληροφοριακών τεχνολογικών συστημάτων (ITS).\nΣκοπός του BICSI είναι η παροχή πληροφοριών, εκπαίδευσης και τεχνογνωσίας για ιδιώτες και εταιρίες της αγοράς πληροφοριακών τεχνολογικών συστημάτων.\nΌπως κάθε χρόνο, έτσι και φέτος ο BICSI Ελλάδας διοργάνωσε, στα πλαίσια του Layerone 2013, το BICSI Greece Day Event με πλούσια θεματολογία και διεθνείς ομιλητές.\nΣτα πλαίσια του Event παρουσιάστηκε και η περίπτωση του πρωτοκόλλου ΚΝΧ ως τεχνολογική λύση κτιριακού αυτοματισμού και ενοποίησης διαφορετικών συστημάτων που συνυπάρχουν σ’ ένα κτίριο, από τον Αντιπρόεδρο του BICSI Ελλάδας και Ιδρυτή του Πιστοποιημένου Εκπαιδευτικού Κέντρου ΚΝΧ της Quantum, Γιώργο Λάζο.\nΚατεβάστε τις παρουσιάσεις του Event σε pdf κάνοντας κλικ στα θέματα του προγράμματος.\nΠρόγραμμα BICSI Day Event 2013\nΔημήτρης Φιλίππου, BICSI Greece Country Chair, Technical Director/I2QS Ltd.\nGeorge Lazos, BICSI Greece Vice Country Chair, Founder / Quantum Ltd.\n09:45 - 10: 35\n"Building Automation Tech: The case of KNX"\nGeorge Lazos, BICSI Greece Vice Country Chair, Founder / Quantum Ltd\n"40GBASE-T / Category 8 Update"\nDavide Badiali RCDD, Technical Manager / COMMSCOPE Italy S.r.l.\n"Cabling Standards Update 2013"\nMike Gilmore, e-Ready Building Director\n"Reducing Energy Consumption with Passive Cooling"\nIan Cathcart, CPI Chatsworth\n"Opportunities in Data Centers for the ITS professional"\nΙωάννης Κατρής TelecTrik S.r.l.\n"Fluke VERSIV DSX-5000 CableAnalyzer. Copper and Fiber Certifier and OTDR Tester"\nΒασίλης Μουστάκης NETSCOPE S.A.\n"Data Center Power Monitoring MADE EASY"\nΔημοσθένης Στάμπας POWER SALES S.A.\nΠέτρος Σερέτης POWER SALES S.A.\nΧορηγοί του BICSI Greece Day Event ήταν το Layerone 2013 conference και το περιοδικό Communication solutions.\nGeorge Lazos, BICSI Greece Vice Country Chair,\nFounder of Quantum Ltd\nDavide Badiali RCDD, Technical Manager\nCOMMSCOPE Italy S.r.l.\nΝέο Περιοδικό ΚΝΧ - Ενημέρωση αιχμής\nΗ μεγαλύτερη ανησυχία σ' ένα πρώτο ραντεβού λεπτομερούς ενημέρωσης για μία υπηρεσία ή ένα προϊόν είναι η δυνατότητα τεκμηρίωσης των υποσχέσεων της υπηρεσίας ή του προϊόντος.\nΈνα από τα καλύτερα εργαλεία τεκμηρίωσης που μπορεί να έχει μαζί του κανείς σε μία λεπτομερή παρουσίαση των πλεονεκτημάτων, της παγκόσμιας εμβέλειας, του μεγέθους των έργων καθώς και των δυνατοτήτων της τεχνολογίας ΚΝΧ είναι το Περιοδικό ΚΝΧ.\nΕκδίδεται δύο φορές το έτος και αποτελεί ένα ουσιαστικό σημείο αναφοράς για τον κόσμο του κτιριακού αυτοματισμού.\nΚΝΧ... Μέχρι σήμερα 320 κατασκευαστικά μέλη... Μέχρι σήμερα 38.452 Πιστοποιημένοι ΚΝΧ Partners σε 121 χώρες...\nKNX Partner, o σκηνοθέτης των κτιρίων...\nΟνειρευτήκατε κάποια στιγμή να γίνετε σκηνοθέτης αλλά τελικά ακολουθήσατε πιο τεχνολογικές διαδρομές;\nΠοτέ δεν είναι αργά! Γράψτε σενάρια αυτοματισμού και απογειώστε την κτιριακή καθημερινότητα των πελατών σας. Ένα ολοκληρωμένο σύστημα κτιριακού αυτοματισμού μπορεί να σας ανοίξει ξανά το δρόμο προς τα καλλιτεχνικά δρώμενα…\nΣ’ ένα επιμελώς μελετημένο και προγραμματισμένο κτίριο είναι πραγματικά φανταστικό το τι μπορεί να συμβεί με το πάτημα ενός και μόνο πλήκτρου.\nΑς περάσουμε μία βραδιά με τις πορτοκαλιές του κήπου. Πατήστε το κατάλληλο πλήκτρο και απολαύστε τη βραδιά με την αγαπημένη σας παρέα…\nΣήμανση των πλήκτρων με λέξεις ή εικόνες;\n...και τι συμβαίνει όταν πιέζεται το πλήκτρο κλήσης του σεναρίου;\nΜία όμορφη βραδιά ξεκινά...\nΜήπως γυρίσατε από διακοπές ή φεύγετε για διακοπές; Γιορτάζετε ή οργανώνετε μια βραδιά Jazz στον κήπο με φίλους; Πιέστε το κατάλληλο πλήκτρο και αφήστε τα υπόλοιπα για το ΚΝΧ.\nΗ σήμανση των πλήκτρων με λέξεις ή εικόνες;\nΣχεδιάζετε με το αριστερό ή το δεξί ημισφαίριο του εγκεφάλου; Κοιτάξτε τα πλήκτρα και αποφασίστε! Τι σας αρέσει; Ζητήστε τη γνώμη του ιδιοκτήτη, αυτός θα ζήσει με τα σενάριά σας. Αφήστε τον να επιλέξει την καθημερινότητά του. Σχεδιάστε τη μαζί του!\nΑνάλογα με τις καλλιτεχνικές ανησυχίες του KNX Partner και προφανώς των ιδιοκτητών του κτιρίου, ένας διακόπτης ΚΝΧ μπορεί να μετατραπεί σ’ ένα πραγματικό μικρό έργο τέχνης… και που να αρχίσετε να πιέζετε και τα πλήκτρα του….\nΑυτά και άλλα πολλά συμβαίνουν στις εκπαιδευτικές εμπειρίες της Quantum...\nΕπόμενο Προγραμματισμένο KNX Basic Course στην Αθήνα 03-06 Οκτωβρίου 2013.\nΕπόμενο Προγραμματισμένο KNX Advanced Course στην Αθήνα 12-15 Δεκεμβρίου 2013.\nΚΝΧ... Κτιριακά Καλλιτεχνικά Δρώμενα...\nΈως σήμερα 38.013 KNX Partners σε 121 χώρες...\nΕνημερωθείτε! Νέο Περιοδικό ΚΝΧ Online\nΔιαβάστε στο νέο online περιοδικό KNXtoday τι συμβαίνει σε καθημερινή βάση στον κόσμο του ΚΝΧ σε παγκόσμια κλίμακα. Μία ακόμη ενδιαφέρουσα ενημερωτική δραστηριότητα για το μεγαλύτερο πρωτόκολλο κτιριακού αυτοματισμού στον κόσμο.\nΝέα, άρθρα, διεθνή events και πολλά άλλα αποτελούν μόνο μέρος της ενδιαφέρουσας θεματολογίας του.\nΚάντε κλικ εδώ για να επισκεφτείτε την ιστοσελίδα.\nΚΝΧ... Κτιριακές Συνομιλίες...\nΈως σήμερα 313 KNX Κατασκευαστικά Μέλη σε 34 χώρες...\nTo KNX στο σύννεφο...\nΚτίριο - ΚΝΧ Servers - Cloud - Πρόσβαση από οπουδήποτε με ασφάλεια\nΚαθημερινά ακούμε όλο και περισσότερο όρους όπως: cloud computing, internet of things, internet of everything κ.τ.λ. Φαίνεται πως οδεύουμε ολοταχώς προς ένα κόσμο ολοένα πιο διασυνδεδεμένο όπου θα έχουμε διασυνδέσεις όπως: human-2-human, human-2-machine, machine-2-machine, machine-2-process, process-2-process κ.τ.λ και όλα αυτά πάνω στο σύννεφο, πάνω στο internet, εξού και ορολογίες όπως internet of things κ.τ.λ.\nΤα κτίρια αποτελούν ένα δυνατό σύνολο από «Things» όπου «Things» εννοούνται αισθητήρες, ενεργοποιητές, building servers κ.τ.λ. τα οποία μπορούν να διασυνδεθούν στο cloud για να δώσουν στο χρήστη μία πληθώρα δυνατοτήτων καθώς και μία ασφαλή πρόσβαση σ' όσα κτίρια επιθυμεί, όπου και αν βρίσκονται αυτά.\nΗ πρωτοποριακή τεχνολογία ΚΝΧ ήδη διαθέτει τα κατάλληλα «Things» προκειμένου τα κτίρια να διασυνδεθούν στο Cloud για control, monitoring, smart metering και όχι μόνο.\nΔείτε ένα παράδειγμα μόνοι σας στο www.knxserver.com (κλικ στο cloud service) δημιουργώντας ένα demo account, αλληλεπιδράστε με το KNX και το Cloud και νιώστε τις δυνατότητες που υπάρχουν…\nKNX - Automation of Things...\nΚΝΧ... Περισσότερα από 300 κατασκευαστικά μέλη...\nΈως σήμερα 36.706 KNX Partners σε 121 χώρες...\nΠεριοδικό ΚΝΧ = Πηγή έμπνευσης\nΔιαβάστε στο τελευταίο ΚΝΧ Journal τι λύσεις προσφέρει μία KNX City και εμπνευστείτε στον τρόπο που σχεδιάζετε ένα ευφυές κτίριο.\nΠως μπορεί το ΚΝΧ να αλληλεπιδράσει με το Smart Power Grid μιας πόλης;\nElectromobility και ΚΝΧ;\nLoad Management και ΚΝΧ;\nTariff Management και ΚΝΧ;\nΔείτε το ταξίδι του ΚΝΧ στην Αυστραλία\nΝέα κατασκευαστικά μέλη, νέες ΚΝΧ συσκευές, νέα ETS4 Apps\nΑυτά και άλλα πολλά στο τελευταίο KNX Journal...\nΕυφυή κτίρια... Ευφυείς πόλεις...\nΈως σήμερα 36.159 KNX Partners σε 121 χώρες...\nΣας ευχόμαστε χρόνια πολλά με υγεία, αγάπη και πραγματικούς φίλους!\nTo KNX και οι 300!\nΤο 2010 στην διεθνή έκθεση Light + Building και συγκεκριμένα, στο Top Event της ΚΝΧ Association, η γνωστή σ’ όλους, παγκόσμιας εμβέλειας, εταιρία Cisco ανακοινώθηκε ως το μέλος με νούμερο 200, εμπλουτίζοντας το μωσαϊκό των εταιριών στον κόσμο του ΚΝΧ, ακόμα περισσότερο.\nΔεν περάσανε ούτε δύο χρόνια και η επίσης παγκοσμίας εμβέλειας εταιρία Fujitsu General, στις 1/11/2012, ανακοινώθηκε ως το μέλος με νούμερο 300 της ΚΝΧ Association.\nΤα προϊόντα ακόμα μίας μεγάλης εταιρίας μιλάνε τη γλώσσα του ΚΝΧ, προσφέροντας ατελείωτες δυνατότητες στα χέρια των KNX Partners.\nΔιαβάστε το αντίστοιχο δελτίο τύπου της ΚΝΧ Association στα ελληνικά κάνοντας κλίκ εδώ!\nΚΝΧ... Επικοινωνία χωρίς όρια...\nΈως σήμερα 33.609 KNX Partners σε 117 χώρες, 300 κατασκευαστικά μέλη σε 33 χώρες…\nH Quantum στο τελευταίο Περιοδικό της KNX Association


Λιδωρίκι: Γ.ΚΑΠΕΝΤΖΩΝΗΣ : " ΤΟ ΣΤΟΙΧΗΜΑ ΜΟΥ ΕΙΝΑΙ ΝΑ ΚΑΤΑΦΕΡΟΥΜΕ ΝΑ ΠΡΟΧΩΡΗΣΟΥΜΕ ΕΡΓΑ ΠΟΥ ΟΙ ΔΗΜΟΤΕΣ ΜΑΣ ΑΠΑΙΤΟΥΝ ΚΑΙ ΠΡΟΣΜΕΝΟΥΝ "...\nΓ.ΚΑΠΕΝΤΖΩΝΗΣ : " ΤΟ ΣΤΟΙΧΗΜΑ ΜΟΥ ΕΙΝΑΙ ΝΑ ΚΑΤΑΦΕΡΟΥΜΕ ΝΑ ΠΡΟΧΩΡΗΣΟΥΜΕ ΕΡΓΑ ΠΟΥ ΟΙ ΔΗΜΟΤΕΣ ΜΑΣ ΑΠΑΙΤΟΥΝ ΚΑΙ ΠΡΟΣΜΕΝΟΥΝ "...\nΣυνέντευξη στον Λάμπρο Ρόδη στην εφημερίδα "ΕΝ ΔΕΛΦΟΙΣ"\nΡεαλιστικός ως προς τις διεκδικήσεις τους,\nμαχητικός ως προς τους στόχους που έχει θέσει, αεικίνητος όσον αφορά την παρουσία του ανά την Περιφέρειά μας και έξω από αυτή, ο – για δεύτερη φορά – Δήμαρχος της Δωρίδος μιλά στην «ΕΝ ΔΕΛΦΟΙΣ» για όλα όσα περιμένει να γίνουν στην περιοχή του έως το 2019. Ο κ. Γιώργος Καπεντζώνης επανατοποθετείται και για τις τρέχουσες εξελίξεις στην αυτοδιοίκηση, αναλύει τις σκέψεις του και δεσμεύεται για διεκδικήσεις όλων εκείνων που για χρόνια έπρεπε να γίνουν στα χωριά τις Δωρίδας, πάντοτε με το στήριγμα τις Περιφέρειας, του κ. Κώστα Μπακογιάννη και των συνεργατών του.\nΑγαπητέ Δήμαρχε συναντιόμαστε σε μια περίοδο όπου η ΕΥΔΑΠ γίνεται και πάλι πρώτο θέμα. Η ΚΕΔΕ αντέδρασε άμεσα στην πλήρη ιδιωτικοποίηση της, αλλά ο Δήμος σας δεν έχει πάρει επίσημη θέση. Την εξέλιξη αυτή την θεωρείται εν τέλει καλή ή κακή;\nΚε. Ρόδη κατ΄ αρχάς σας ευχαριστώ πολύ για την πρόσκληση και την δυνατότητα που μου δίνετε να συζητήσουμε για διάφορα θέματα της επικαιρότητας.\nΤο πάγιο αίτημα μας εδώ και πάρα πολλές δεκαετίες αναφορικά με την καταβολή αντισταθμιστικών οφειλών δεν μπορεί και δεν πρέπει να επηρεαστεί από οποιαδήποτε εξέλιξη στα εσωτερικά μίας εταιρείας. Σας θυμίζω ότι με ομόφωνη απόφαση το ΔΣ του Δήμου Δωρίδος αλλά και το Δίκτυο Πόλεων με Λίμνες, έχουν ταχθεί κατά της πλήρους ιδιωτικοποίησης της ΕΥΔΑΠ. Αυτό δεν σημαίνει όμως ότι εάν πραγματοποιηθεί κάτι τέτοιο η στάση μας θα αλλάξει απέναντι σε αυτό το ηθικά δίκαιο αίτημα μας. Δεν είμαστε παράλογοι και καιροσκόποι. Διεκδικούμε το αυτονόητο έναντι των πολλών αρνητικών συνεπειών που υφίσταται η περιοχή μας από την ύπαρξη της τεχνιτής λίμνης του Μόρνου, που έχουν να κάνουν με μία γενικότερη αντι-αναπτυξιακή προοπτική λόγω των αυστηρών περιορισμών γύρω από την λίμνη. Σε μία λίμνη που ανήκει αποκλειστικά στα δικά μας διοικητικά όρια και είμαστε εμείς αυτοί που βιώνουμε τις συνέπειες της ύπαρξης της.\nΚε Ρόδη, όταν ένας φυσικός πόρος φεύγει από μία περιοχή, θα πρέπει να υπάρχει αντιστάθμισμα για αυτήν. Δεν υπάρχει στην περίπτωση μας. Όταν δε η αποθήκευση αυτού του φυσικού πόρου σταματά οποιαδήποτε αναπτυξιακή προοπτική για ένα μεγάλο τμήμα της περιοχής μας, είναι σαν να συζητάμε για ένα διαρκές μνημόνιο που υφιστάμεθα ως πολίτες της Δωρίδας για πολλές δεκαετίες τώρα, πριν καν μαθευτεί σαν αντι-αναπτυξιακός όρος τα τελευταία χρόνια.\nΌλοι μας στον Δήμο Δωρίδος έχουμε αναπτύξει ένα αρραγές μέτωπο και μία ενιαία έκφραση αναφορικά με το ζήτημα αυτό.\nΡωτώ επειδή έχετε ολοκληρώσει τον κύκλο των πολιτικών συναντήσεων στο πλαίσιο μιας άκρως ενδιαφέρουσας πρωτοβουλίας να μεταφέρετε αυτοπροσώπως το ζήτημα της διαχείρισης της Λίμνης του Μόρνου «στ` αυτιά» των αρχηγών των κομμάτων. Που βρίσκεται αυτή σας η πρωτοβουλία;\nΕίναι γεγονός ότι ολοκληρώσαμε τον κύκλο των πολιτικών συναντήσεων με αντιπροσωπείες όλων των κομμάτων του δημοκρατικού τόξου. Επιχειρήσαμε και καταφέραμε να μεταφέρουμε αυτοπροσώπως τις δίκαιες θέσεις μας. Διεκδικούμε το αυτονόητο. Παράλληλα, αναπτύξαμε μια ευρύτατη συνεργασία με τις υπηρεσίες του Υπουργείου Εσωτερικών, τα στελέχη του και τον ίδιο τον Υπουργό κο. Κουρουμπλή. Σαν απότελεσμα αυτών που σας αναφέρω, το νομοσχέδιο σήμερα είναι υπό ψήφιση. Αυτό που αποκομίσαμε είναι ότι όλοι οι πολιτικοί φορείς στηρίζουν το δίκαιο αίτημα μας. Αυτό μας δίνει θάρρος να συνεχίσουμε δυναμικά προς την διεκδίκηση του αυτονόητου που σας ανέφερα και προηγουμένως. Με βεβαιότητα πιστεύουμε επίσης, ότι η νέα πολιτική ηγεσία του Υπουργείου Εσωτερικών θα συνεχίσει να στηρίζει την προσπάθεια μας για την διεκδίκηση των δίκαιων αιτημάτων μας.\nΓνωρίζουμε πως η σχέση σας με τον Περιφερειάρχη αλλά και γενικά με την Π.Ε. Φωκίδας υπήρχε και παραμένει δημιουργική. Η απώλεια του Αντιπεριφερειάρχη Κώστα Μίχου – με καταγωγή από τη Δωρίδα- θεωρείτε ότι υπάρχει περίπτωση ν` αλλάξει και τις προτεραιότητες της Περιφέρειάς ως προς τις προτάσεις του Δήμου σας;\nΗ απώλεια του αείμνηστου Κώστα Μίχου ήταν ένα βαρύ πλήγμα για όλη την Φωκίδα. Ο αείμνηστος φίλος Κώστας υπήρξε ένας εξαιρετικός άνθρωπος πάνω από όλα. Ήταν βαθιά οραματιστής με ηθικές αξίες και αρχές. Η συνεργασία μας σε όλα τα επίπεδα ήταν άριστη και η συμβολή του αποτελεσματική. Η περιφέρεια Στερεάς Ελλάδας δεν αλλάζει σε καμία περίπτωση τον σχεδιασμό της και την συνέχεια του δικού της οράματος, που ταυτιζόταν με αυτό του Κώστα Μίχου. Οι σχέσεις εμπιστοσύνης μας παραμένουν σε εξαιρετικό επίπεδο και μέρα με την μέρα αναπτύσσονται παραπάνω. Ο περιφερειάρχης κος Κώστας Μπακογιάννης και οι στενοί συνεργάτες του αποτελούν για εμάς έναν σύμμαχο στην μάχη της διαχείρισης και βελτίωσης της καθημερινότητας των πολιτών.\nΣυνολικά αλλά και επιγραμματικά, τι ζητάει η Δωρίδα από τη νέα προγραμματική περίοδο;\nΗ Δωρίδα ζητά αυτό που δικαιούται από την νέα προγραμματική περίοδο. Είναι συγκεκριμένα τα χρήματα που διαχειρίζεται η περιφέρεια Στερεάς Ελλάδας. Μας αναλογεί ένα ποσόν βάσει της ισόρροπης και ισότιμης κατανομής των κονδυλιών σε όλους τους δικαιούχους δήμους.\nΤο θετικό με τον δήμο Δωρίδος συγκριτικά με πολλούς άλλους δήμους, είναι ότι είμαστε έτοιμοι για αυτά τα χρήματα. Διαθέτουμε ώριμες μελέτες που αφορούν έργα σε αριθμό περισσότερα από αυτά που δικαιούμαστε να εντάξουμε. Είμαστε σε επαγρύπνηση περιμένοντας τις προσκλήσεις των προγραμμάτων.\nΥπάρχει ένα έργο που πρέπει οπωσδήποτε να γίνει έως το 2019 και για εσάς προσωπικά είναι – τρόπος του λέγειν – το «στοίχημά» σας;\nΑπαντώντας στο ερώτημα σας, το στοίχημα μου είναι να καταφέρουμε να προχωρήσουμε έργα που επί σειρά πολλών ετών οι δημότες μας απαιτούν και προσμένουν. Για την ύδρευση, διαθέτουμε 11 πλήρεις και έτοιμες προς ένταξη μελέτες. Για αποχέτευση – βιολογικούς, διαθέτουμε 5 πλήρεις και έτοιμες προς ένταξη μελέτες. Επιπλέον ζητήματα είναι το μεγάλο πρόβλημα του χωροταξικού σχεδιασμού γενικότερα και ειδικότερα γύρω από την λίμνη, το θέμα του αναδασμού του Μόρνου, το θέμα του ταμιευτήρα που έχει προγραμματιστεί από το 2008 και αφορά στον κάμπο Τολοφώνας – Ερατεινής, η κατανομή γης σε χαμηλού κλήρου συνανθρώπους μας στην περιοχή των Τριζονιών – Σπηλιάς – Ελαίας, ο κόμβος Μαλαμάτων και Γλυφάδας.\nΣας αναφέρω όλα αυτά τα θέματα, αφήνοντας και πολλά απ΄ έξω, για να σας δώσω να καταλάβετε ότι αποτελούν όλα προτεραιότητα για την δημοτική αρχή. Εγώ και οι συνεργάτες μου, δημιουργήσαμε ομάδες εργασίας για όλα αυτά τα έργα. Συνεδριάζουμε συχνά και αναφερόμαστε στις εξελίξεις για κάθε ένα ξεχωριστά.\nΠρόσφατα είχαμε αλλαγή προσώπων στις θέσεις των Αντιδημάρχων. Δεδομένου πως το Φλεβάρη θα έχουμε νέα εκλογή προεδρείου, πως σκέπτεστε να εξαντλήσετε την θητεία σας; Θα έχουμε κι άλλες αλλαγές;\nΟποιαδήποτε αλλαγή προσώπων υπάρξει στον Δήμο Δωρίδος θα πραγματοποιηθεί βάσει νόμου στις 28 Φεβρουαρίου του επόμενου έτους. Με ρωτάτε λοιπόν πολύ νωρίς για κάτι που με πάσα ειλικρίνεια θα σας πω ότι δεν έχω σκεφτεί ακόμα. Θα σας πω μόνο ότι είναι τυχερός ένας δήμαρχος και όχι μόνο, όταν διαθέτει πληθώρα στελεχών πρώτης γραμμής έτοιμα να αναλάβουν τις ευθύνες τους και να παράξουν έργο. Και εγώ είμαι ένας από αυτούς.\nΌσον αφορά τις θεσμικές τροποποιήσεις που λέγονται πως θα γίνουν στον Καλλικράτη και με δεδομένη τη συμμετοχή σας στην ΠΕΔ Στερεάς Ελλάδας από τη θέση του Αντιπροέδρου, θέλω μια τοποθέτησή σας σύμφωνα με την τρέχουσα επικαιρότητα;\nΤόσο το σχέδιο Καποδίστριας όσο και η Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης – από την αρχή της ψήφισης τους, αμφισβητήθηκαν. Στην πορεία όμως όλοι μας προσαρμοστήκαμε και ασκήσαμε τα καθήκοντα μας με πίστη στην αυτοδιοίκηση. Το πρόγραμμα Καλλικράτης σίγουρα δεν υποστηρίχθηκε με πόρους, όπως προσωπικό και εξοπλισμός και στην πορεία ήρθε αντιμέτωπο με μία βαθιά οικονομική κρίση. Ο συνδυασμός αυτών των δύο δεν βοηθά οποιαδήποτε μεταρρύθμιση.\nΈιμαστε ανοιχτoί στον διάλογο για ενδεχόμενες βελτιώσεις. Διάλογος του οργάνου της ΚΕΔΕ για θεσμικές τροποποιήσεις υπήρξε πριν από εβδομάδες στον Βόλο και θα συνεχιστεί τον Δεκέμβριο στην Θεσσαλονίκη. Ωστόσο, δεν πρέπει να επικεντρωνόμαστε μόνο σε ζητήματα απλής αναλογικής.\nΔεύτερη φορά Δήμαρχος και σίγουρα θέλετε να αφήσετε πίσω σας ένα αξιοσημείωτο έργο. Εάν αυτό προκύψει, που σας το ευχόμαστε, θα παραμείνετε ένας εν δυνάμει πολιτικός άνδρας στην περιοχή και για την επόμενη 5ετία;\nΚε Ρόδη δεν είμαι ανεπάγγελτος. Επί σειρά ετών υπήρξα μάχιμος μηχανικός και αν χρειαστεί θα επιστρέψω στο επάγγελμα που σπούδασα και αγαπώ. Δεν είναι αυτοσκοπός μου η αγκίστρωση μου σε έναν θώκο. Θέλω να αφήσω πίσω, όπως σωστά παρατηρήσατε, ένα αξιοσημείωτο έργο για τον κοινό μας τόπο, την Δωρίδα μας και τίποτα παραπάνω. Εάν θα παραμείνω εν δυνάμει ένας πολιτικός άνδρας και την επόμενη πενταετία, αυτό θα το καθορίσουν σε απόλυτο βαθμό οι δημότες μου. Αυτοί ξέρουν να στέλνουν το μήνυμα τους πολύ νωρίτερα των εκλογών. Θα καταλάβω, πιστέψτε με, εάν έχει θετική χροιά ή όχι.\nΤο έγραψε ο Κώστας Καψάλης στις 04:11\nLabels: Γ.ΚΑΠΕΝΤΖΩΝΗΣ, ΣΥΝΕΝΤΕΥΞΕΙΣ\nΠΟΘΕΝ ΕΣΧΕΣ ΠΟΛΙΤΙΚΩΝ <


Ρολά κουφωμάτων - Mpakis services\nΜάρτιος 8, 2019 in Συντήρηση Κτιρίων\nΤα τελευταία χρόνια στα mini ρολά ή αλλιώς νέου τύπου ρολά επικρατούν δύο ποιότητες, τα πλαστικά και τα αλουμινίου. Τα πλαστικά ρολά χρησιμοποιήθηκαν ευρέος από τους εργολάβους ως μια πιο οικονομική λύση. O σωστός τρόπος χρήσης των ρολών με ιμάντα είναι να τα ανεβοκατεβάζουμε με δύο χέρια και με συνεχόμενη ροή. Το απότομο τράβηγμα που γίνεται συνήθως είναι απαγορευτικό. Είναι σωστό όταν ανεβοκατεβάζουμε το ρολό το σώμα μας να βρίσκετε σε απόσταση από τον τοίχο για να υπάρχει περιθώριο να γίνεται ημικυκλική κίνηση των χεριών με τον ιμάντα.\nΚύρια προβλήματα των πλαστικών ρολών είναι η ελαστικότητα που έχουν, με αποτέλεσμα σε πολλά κουφώματα να παρατηρείται η έξοδος του ρολού από τα κάθετα κανάλια μετά από δυνατό αέρα. Όπως επίσης, ένα ακόμα πρόβλημα είναι ότι δημιουργείται μία καμπύλη στο κέντρο του ρολού όταν αυτά είναι εκτεθειμένα στον μεσημεριανό ήλιο και ιδιαίτερα όταν αυτά είναι σε σκούρο χρώμα. Αποτέλεσμα αυτών των προβλημάτων είναι ότι το πλαστικό ρολό δυσκολεύεται να ανέβει και έτσι μπορεί να σπάσει ο ιμάντας, ο δίσκος ή πολλές φορές και το ίδιο το ρολό.\nΣε αντίθεση, τα ρολά αλουμινίου είναι δύσκολο να βγουν από το κανάλι, λόγω της ακαμψίας που έχει το αλουμίνιο, όπως επίσης δεν στραβώνουν από τον ήλιο. Επιπλέον είναι ελαφρύτερα, με αποτέλεσμα να μην προκαλείται φθορά στα περιφερειακά εξαρτήματα, όπως την ταμπακέρα, το καρουλάκι ή το δίσκο. Ένα ακόμα πλεονέκτημα των ρολών αλουμινίου είναι ότι ενδιάμεσα στο κάθε φύλλο υπάρχει αφρός πολυουρεθάνης για καλύτερη μόνωση.\nΛόγω αυτών των προτερημάτων δικαιολογείται το αυξημένο κόστος που έχουν τα ρολά αλουμινίου. Το κόστος αυτό όμως έχει άμεση απόσβεση, διότι το ρολό δεν χρειάζεται τόσο συχνή επιδιόρθωση όσο τα πλαστικά ρολά. Είναι μια καλή λύση με βάση το δικό μας μεσογειακό κλίμα που χαρακτηρίζεται από πολύ ήλιο και δυνατούς ανέμους .\nΣτην περίπτωση που επιλέξουμε τη λύση του ρολού αλουμινίου, υπάρχει και η πιο βαριά σειρά. Αυτό σημαίνει ότι το ρολό θα είναι κατασκευασμένο από αλουμινένια φύλλα με μεγαλύτερο πάχος που χαρακτηρίζονται ως αδιάρρηκτα ή ασφαλείας. Είναι αρκετά πιο βαριά, γεγονός που θα δυσκολέψει έναν επίδοξο ληστή να τα σηκώσει ή να τα κόψει. Με αυτή την επιλογή όμως θα πρέπει να γίνει και αλλαγή στον τρόπο χειρισμού. Είναι αναγκαίο να μετατραπεί το ρολό σε ηλεκτρικό ή να τοποθετηθεί μηχανισμός βαρέου τύπου με μειωτήρα. Αυτό δεν σημαίνει όμως ότι παρέχεται 100% ασφάλεια.\nΟι διαρρήξεις στις μέρες μας είναι καθημερινό φαινόμενο. Θα πρέπει λοιπόν, όλοι να πάρουμε τα μέτρα μας και να ασφαλίσουμε όσο αυτό καθίσταται δυνατό τα σπίτια μας. Στο εμπόριο υπάρχουν πολλά είδη που υπόσχονται ότι θα ‘’αφήσουν τους ληστές’’ έξω από το σπίτι. Κάποια από αυτά είναι οι πύροι κλειδώματος, τα τιγράκια ή δαγκάνες, οι κάθετοι και οριζόντιοι σύρτες, τα κλαπέτα και οι πρόσθετες\nκλειδαριές με μύλο. Όλα αυτά είναι ικανά να καθυστερήσουν ή να εκπλήξουν δυσάρεστα το ληστή ιδίως εάν είναι και λίγο ‘’ατζαμής’’. Θα λέγαμε όμως ότι αποτελούν ημίμετρα γιατί με άπλες φαλτσέτες και κοπίδια τζαμιού είναι ικανό να παραβιαστούν. Από την άλλη τα ρολά ασφαλείας ή όπως συνηθίζεται να τα αποκαλούν τα ‘’μπακλαβαδοτά κάγκελα’’ καθώς και οι συναγερμοί είναι πιο ενδεδειγμένοι τρόποι για να κρατήσετε μακριά τους ληστές και να τους κάνετε να το ξανασκεφτούν .\nΞύλινα δάπεδα - Συντήρηση


Δήλωση των εκπροσώπων των ΠΑΡΕΜΒΑΣΕΩΝ-ΚΙΝΗΣΕΩΝ –ΣΥΣΠΕΙΡΩΣΕΩΝ στο Δ.Σ. της ΔΟΕ για τη συνάντηση με τον Υπουργό Παιδείας » ΑΝΕΞΑΡΤΗΤΕΣ ΑΥΤΟΝΟΜΕΣ ΑΓΩΝΙΣΤΙΚΕΣ ΡΙΖΟΣΠΑΣΤΙΚΕΣ ΠΑΡΕΜΒΑΣΕΙΣ ΣΥΣΠΕΙΡΩΣΕΙΣ ΚΙΝΗΣΕΙΣ Α' ΒΑΘΜΙΑΣ\nΔήλωση των εκπροσώπων των ΠΑΡΕΜΒΑΣΕΩΝ-ΚΙΝΗΣΕΩΝ –ΣΥΣΠΕΙΡΩΣΕΩΝ στο Δ.Σ. της ΔΟΕ για τη συνάντηση με τον Υπουργό Παιδείας\nΔήλωση των εκπροσώπων των ΠΑΡΕΜΒΑΣΕΩΝ-ΚΙΝΗΣΕΩΝ –ΣΥΣΠΕΙΡΩΣΕΩΝ στο Δ.Σ. της ΔΟΕ Άρτεμις Κλιάφα (6974750410) – Δινοπούλου Βαγγελίτσα, αναπληρώτρια εκπ/κός (6975308409)\nΓΙΑ ΤΗ ΣΥΝΑΝΤΗΣΗ ΜΕ ΤΟΝ ΥΠΟΥΡΓΟ ΠΑΙΔΕΙΑΣ\nΣυνεχίζουμε ανυποχώρητα τη μάχη ενάντια στις αντιεκπαιδευτικές πολιτικές κυβέρνησης-ΕΕ-ΟΟΣΑ\nΚατάργηση του ν. 4547/18 – απεργία/αποχή από κάθε διαδικασία αξιολόγησης/αυτοαξιολόγησης – μόνιμους διορισμούς ΟΛΩΝ των αναπληρωτών εδώ και ΤΩΡΑ – κατάργηση του προσοντολόγιου\nΤην Πέμπτη 14/2 πραγματοποιήθηκε συνάντηση του ΔΣ της ΔΟΕ με τον Υπουργό Παιδείας Γαβρόγλου. Στη συνάντηση παραβρέθηκαν ο διευθυντής ειδικής αγωγής κ. Κασσιανός, ο διευθυντής σπουδών Π.Ε. κ. Πολίτης και ο προϊστάμενος της Δ/νσης Υποστήριξης Προγραμμάτων και Εκπαίδευσης για την Αειφορία κ. Αθανασόπουλος. Μετά από 4 μήνες άρνησης συνάντησης των εκπαιδευτικών σωματείων, των ομοσπονδιών και των εκπαιδευτικών που βρίσκονταν σε διαρκείς κινητοποιήσεις, με αποκορύφωμα τις μεγαλειώδεις απεργιακές συγκεντρώσεις του Γενάρη, ο υπουργός αποφάσισε τελικά να κολυμπήσει σε ήρεμα και ασφαλή νερά. Απουσία του μαχόμενου εκπαιδευτικού κινήματος η συνάντηση ήταν «μία από τα ίδια». Το Υπουργείο επιβεβαίωσε τη συνέχιση των αντιεκπαιδευτικών μεταρρυθμίσεων σε πλήρη σύμπλευση με τις κατευθύνσεις ΕΕ-ΟΟΣΑ.\nΣτη συζήτηση που έγινε κυριάρχησαν τα ζητήματα της Υπουργικής Απόφασης για τον Προγραμματισμό και την Αποτίμηση του εκπαιδευτικού έργου, η προκήρυξη του διαγωνισμού του ΑΣΕΠ για τις 4.500 προσλήψεις στην Ειδική Αγωγή και το προσοντολόγιο του ν. 4589/19, τα θέματα που αφορούν τη συγκρότηση των Ομάδων Εκπαιδευτικής Υποστήριξης, η εφαρμογή της δίχρονης υποχρεωτικής προσχολικής αγωγής. Η πλειοψηφία του ΔΣ της ΔΟΕ (ΔΑΚΕ-ΔΗΣΥ-ΕΡΑ/ΑΕΕΚΕ) κατεύθυνε τη συζήτηση με βάση τις πρόσφατες αποφάσεις του προεδρείου, που στην πραγματικότητα αποδέχονται το πλαίσιο που καθορίζουν οι νόμοι, διαπραγματεύονται βελτιωτικές παρεμβάσεις σε νόμους εκτρώματα που οδηγούν το δημόσιο σχολείο και τα μορφωτικά δικαιώματα των παιδιών σε διάλυση και καταστρατηγούν τα εργασιακά δικαιώματα των εκπαιδευτικών.\nΓια τον Προγραμματισμό και την Αποτίμηση του Εκπαιδευτικού έργου οι δυνάμεις της πλειοψηφίας της ΔΟΕ, αποδεχόμενες το ν.4547/18 και την αυτοαξιολόγηση της σχολικής μονάδας, έθεσαν ερωτήματα μόνο σχετικά με το ρόλο του σχολικού συμβουλίου, την υποχρέωση του συλλόγου διδασκόντων να εφαρμόζει τις παρατηρήσεις του Συντονιστή για τον προγραμματισμό και την αποτίμηση του εκπ/κού έργου, καθώς και για τη δυνατότητα οι δείκτες να εξαρτώνται κάθε φορά από νέες Υ.Α. του εκάστοτε Υπ. Παιδείας. Η μόνη αξιολογική διαδικασία δε που εντοπίζουν και επισημαίνουν είναι αυτή της επιλογής των στελεχών, αποδεσμεύοντας όλο το πνεύμα του ν.4547/18 από τις πραγματικές του επιδιώξεις. Ούτε λόγος για την σύνταξη εκθέσεων που στηρίζονται απόλυτα στην καταγραφή όλων εκείνων των δράσεων/πρωτοβουλιών που μεταθέτουν την ευθύνη της υποβάθμισης του δημόσιου σχολείου, την υποχρηματοδότηση και την καταστρατήγηση των μορφωτικών δικαιωμάτων των παιδιών στις πλάτες των εκπαιδευτικών και της σχολικής μονάδας, στο όνομα πάντα της “αυτονομίας”.\nΑπό την πλευρά του, ο Υπουργός επέμεινε στην εφαρμογή και την υλοποίηση της αυτοαξιολόγησης, επισημαίνοντας ότι οι αρμοδιότητες του σχολικού συμβουλίου είναι σαφέστατες και προσδιορίζονται με βάση το νόμο, ενώ οι παρατηρήσεις του συντονιστή δεν προβλέπεται από πουθενά να είναι υποχρεωτικές για τον Σύλλογο Διδασκόντων. Το υπουργείο Παιδείας εσκεμμένα διατυπώνει «δημιουργικές ασάφειες» όπου όλες οι ερμηνείες και οι διατυπώσεις είναι αποδεκτές. Δεν θέλει να περιγράψει τις αρμοδιότητες του σχολικού συμβουλίου, ούτε βέβαια να καθορίσει με σαφή τρόπο τι θα συμβεί με τις παρατηρήσεις του συντονιστή στον προγραμματισμό και την αποτίμηση του εκπαιδευτικού έργου. Διαβεβαίωσε δε τις δυνάμεις της πλειοψηφίας της ΔΟΕ πως θα εξεταστεί η δυνατότητα να μην εξαρτώνται οι δείκτες από Υ.Α., σαν να είναι αυτό το μοναδικό επίδικο του πλαισίου που θέτει ο νόμος! Το σύνολο των φορμών που προβλέπονται από την εν ισχύ Υ.Α. είναι πλήρως ενταγμένα στη λογική των αξιολογικών μετρήσιμων δεικτών της προηγούμενης απόπειρας του 2013-14 με τη μόνη διαφοροποίηση της περιγραφικής καταγραφής των στοιχείων και όχι της ποσοτικής!\nΤο δηλώνουμε ξεκάθαρα για ακόμη μία φορά: το εκπαιδευτικό κίνημα όπως και στο παρελθόν θα δώσει αταλάντευτα τη μάχη για την υπεράσπιση του δημόσιου σχολείου, των μορφωτικών αναγκών των μαθητών μας και των εργασιακών δικαιωμάτων των εκπαιδευτικών. Με τις δεκάδες των συλλόγων ΠΕ και ΕΛΜΕ που έχουν ήδη πάρει απόφαση για απεργία αποχή από κάθε διαδικασία αξιολόγησης/αυτοαξιολόγησης, θα υπερασπιστούμε την παιδαγωγική δημοκρατία και ελευθερία στα σχολεία!\nΣε αντίστοιχο κλίμα κινήθηκε και η συζήτηση για τις ομάδες εκπαιδευτικής υποστήριξης. Η πλειοψηφία της ΔΟΕ αναφέρθηκε στις διαφορετικές οδηγίες που δίνουν τα ΚΕΣΥ προς τα σχολεία, τις ελάχιστες ΕΔΕΑΥ που λειτουργούν και τη στελέχωση των ΚΕΣΥ. Αυτό που έγινε σαφές είναι ότι το υπουργείο είναι αποφασισμένο να προχωρήσει στη συγκρότησή τους. Δήλωσε ότι «αυτό που μορφοποιεί ο νόμος είναι αυτά που κάνουν μέχρι τώρα τα σχολεία» και μας «καθησύχασε» λέγοντας πως κάθε μεταβατική περίοδος παρουσιάζει προβλήματα! Υπαινίχθηκε ότι οι εκπαιδευτικοί με πολύ μεγάλη ευκολία στέλνουν παιδιά για αξιολόγηση στα ΚΕΔΔΥ και γι’ αυτό ο νόμος έρχεται να βάλει τάξη στις ανάγκες καλώντας τους εκπαιδευτικούς να αναλάβουν ευθύνες. Τους υπενθυμίσαμε φυσικά ότι η άτυπη παιδαγωγική αξιολόγηση που κάνει ο εκπαιδευτικός προς όφελος δικό του και του μαθητή, οι παρεμβάσεις στη μαθησιακή διαδικασία είναι κομμάτι της καθημερινότητας των εκπαιδευτικών, και πως σε καμιά περίπτωση δε θα αποδεχτούμε αυτό να αντικαταστήσει τη διεπιστημονική αξιολόγηση, διάγνωση αλλά και πλήρη εκπαιδευτική υποστήριξη στην οποία πρέπει να έχει δικαίωμα πρόσβασης κάθε μαθητής.\nΟ κ. Κασσιανός δήλωσε ότι θα δοθούν οδηγίες και διευκρινήσεις το αμέσως επόμενο διάστημα, ενώ θα αποσταλούν φόρμες που θα καθορίζουν το βραχυχρόνιο πρόγραμμα. Στις επίμονες ερωτήσεις μας για τις διατάξεις του νόμου στις οποίες περιγράφεται σαφώς ότι το βραχυχρόνιο πρόγραμμα είναι απαραίτητο είτε ο γονέας υποβάλει μόνος του αίτημα για αξιολόγηση στα ΚΕΣΥ είτε γίνει μέσω του σχολείου, έσπευσε να μας διευκρινίσει ότι κάνουμε λάθος ανάγνωση του νόμου για το πώς παραπέμπεται ένα παιδί. Δήλωσε λοιπόν ότι με βάση το ν. 4547/18 και τον κανονισμό λειτουργίας των ΚΕΣΥ αν οι γονείς ενός μαθητή/τριας υποβάλλουν αίτημα με δική τους απόφαση ΔΕ θα ζητείται βραχυχρόνιο πρόγραμμα υποχρεωτικά, αλλά μπορεί να ακολουθηθεί και η προηγούμενη διαδικασία. Μας κάλεσε μάλιστα να τον ενημερώσουμε για το αν υπάρχουν ΚΕΣΥ που δίνουν διαφορετικές οδηγίες καθώς κάτι τέτοιο αντίκειται στον κανονισμό λειτουργίας τους! Η προσπάθεια της πολιτικής ηγεσίας του υπουργείου να μας πείσει ότι δεν έχει την εικόνα του τρόπου που λειτουργούν τα ΚΕΣΥ και κάτω από ποιων τις εντολές αποτελούν πραγματικά πρόκληση!\nΣε ερώτηση εκπροσώπου των ΠΑΡΕΜΒΑΣΕΩΝ σε ποιο χρόνο θα πραγματοποιούνται οι συνεδριάσεις των Ομάδων και πότε ο εκπαιδευτικός του Τ.Ε. θα κάνει τις άτυπες εκπαιδευτικές αξιολογήσεις, ο κ. Κασσιανός απάντησε ότι αυτά θα γίνονται στο εργασιακό ωράριο και σε καμία περίπτωση στο διδακτικό, ενώ στο ερώτημα πόσους μαθητές τελικά θα παρακολουθεί η ΕΔΕΑΥ και η Ο.Ε.Υ. δεν δόθηκε καμία απάντηση.\nΗ μέχρι τώρα καθυστέρηση στην έκδοση οποιασδήποτε ερμηνευτικής εγκυκλίου δεν είναι τυχαία. Επιδιώκει να προχωρήσει η συγκρότηση των ομάδων, να αποδεχτούν οι εκπαιδευτικοί τη λειτουργία και τον ρόλο τους, να εμπεδώσουν τη λογική ότι δεν υπάρχει άλλος δρόμος για να φτάσει ένας μαθητής στο ΚΕΣΥ. Στοχεύει στο φιλτράρισμα των μαθητών που θα φτάνουν στο ΚΕΣΥ επιδιώκοντας να μειώσει την χορήγηση παράλληλων στηρίξεων, γεγονός που θα οδηγήσει ακόμη μεγαλύτερο αριθμό ιδιωτικών παράλληλων στηρίξεων καθώς οι γονείς θα βάζουν πιο βαθιά το χέρι στην τσέπη για τη στήριξη των παιδιών τους. Δηλώνουμε ότι κόντρα στις επιδιώξεις του υπουργείου θα εξακολουθήσουμε να υποστηρίζουμε εμπράκτως τα μορφωτικά δικαιώματα των μαθητών μας και ειδικότερα των μαθητών με αναπηρίες ή και με ειδικές εκπαιδευτικές ανάγκες, κάνοντας πολύ περισσότερα από όσα το επίσημο κράτος μας δίνει τη δυνατότητα να κάνουμε. Καλούμε τους συλλόγους διδασκόντων των σχολικών μονάδων να μην προχωρήσουν σε συνεδριάσεις και συγκρότηση των τριμελών ομάδων και να συνεχίσουν να καταθέτουν τις περιγραφικές αξιολογήσεις προς τα ΚΕΣΥ όπως έκαναν μέχρι τώρα. Καλούμε τη ΔΟΕ και τους συλλόγους ΠΕ να προχωρήσουν σε αποφάσεις για το μπλοκάρισμα της διαδικασίας, χρησιμοποιώντας και την απεργία-αποχή. Απαιτούμε τη στελέχωση των δομών της ειδικής εκπαίδευσης με μόνιμο προσωπικό.\nΓια την εφαρμογή του νόμου 4589/19 για το προσοντολόγιο μόνιμων διορισμών και προσλήψεων αναπληρωτών, καθώς και για τον διαγωνισμό του ΑΣΕΠ, αποκαλυπτική ήταν και πάλι η τοποθέτηση των δυνάμεων της πλειοψηφίας της ΔΟΕ. Αφού έγινε απλή αναφορά στο ότι ο νόμος ψηφίστηκε, επανάφεραν τη θέση για προσμέτρηση όλη της προϋπηρεσίας ως κυρίαρχο κριτήριο. Καμιά συζήτηση για την κατάργηση του εκτρώματος που οδηγεί στην απόλυση χιλιάδες συναδέλφους, αξιολογεί με τον πιο σκληρό τρόπο ποιοι μπορούν να δουλεύουν και ποιοι όχι, καλλιεργεί την ανθρωποφαγία και το αέναο κυνήγι προσόντων. Μάλιστα αποδεχόμενοι τους ελάχιστους διορισμούς των 4500 στην ειδική αγωγή και νομιμοποιώντας την ελαστική εργασία στην εκπαίδευση, αναφέρθηκαν απλώς στο να βρεθεί εκείνος ο τρόπος που θα διασφαλίσει όσους εργάστηκαν μέχρι τώρα.\nΟ Υπουργός δήλωσε ότι επιδίωξη είναι να βγει άμεσα η προκήρυξη του ΑΣΕΠ, αφού επιλυθούν τεχνικά προβλήματα που δυσκολεύουν την έκδοσή της. Δεν απέκλεισε, σε περίπτωση που δεν ολοκληρωθεί η διαδικασία του ΑΣΕΠ, η συγκρότηση των πινάκων να γίνει όπως τα προηγούμενα χρόνια, κάτι που προβλέπεται και στον νόμο που ψηφίστηκε. Αρνήθηκε για άλλη μια φορά την ανάγκη για μαζικούς διορισμούς ΟΛΩΝ όσων έχουν έστω και μία σύμβαση ώστε που να καλυφθούν οι ανάγκες των σχολείων. Δεν θέλησε να ανακοινώσει τον αριθμό των διορισμών ανά κλάδο, όμως δήλωσε ότι αυτοί θα είναι αναλογικοί των προσλήψεων των αναπληρωτών. Φυσικά, δεν υπήρξε καμιά ξεκάθαρη τοποθέτηση και για τις περιοχές που θα κληθούν να δηλώσουν οι υποψήφιοι, αν δηλαδή θα δοθούν όλα τα κενά σε όλη την Ελλάδα ή θα προχωρήσουν στοχευμένα σε μοίρασμα των κενών ανά περιφέρεια ώστε να μοιραστούν οι διορισμοί σε όλες τις περιοχές, αποκρύπτοντας έτσι κενά.\nΕπίσης, ο υπουργός πανηγύρισε για την άδεια ανατροφής που δόθηκε στις αναπληρώτριες εκπαιδευτικούς, ξεχνώντας όμως ότι είναι πολύ πίσω από το αίτημα για πραγματική εξίσωση των δικαιωμάτων μονίμων – αναπληρωτών. Η μικρή αυτή παραχώρηση είναι αποτέλεσμα των αγώνων του εκπαιδευτικού κινήματος και δεν μας χαρίστηκε από κανέναν! Συνεχίζουμε να παλεύουμε για πλήρη εργασιακά, ασφαλιστικά και συνδικαλιστικά δικαιώματα των αναπληρωτών, μέχρι την οριστική κατάργηση της ελαστικής εργασίας.\nΓια εμάς το μήνυμα δόθηκε! Το μαχόμενο εκπαιδευτικό κίνημα συνεχίζει να δίνει τη μάχη για την κατάργηση του προσοντολογίου και τους μαζικούς μόνιμους διορισμούς εδώ και ΤΩΡΑ όλων των αναπληρωτών με βάση αποκλειστικά το πτυχίο και όλη την προϋπηρεσία.\nΤέλος, στο ζήτημα της προσχολικής αγωγής ο Υπουργός αποδέχθηκε ότι υπάρχει καθυστέρηση στην έκδοση της υπουργικής απόφασης η οποία προβλέπεται να εκδοθεί μέχρι τις 15 Μαρτίου. Προκειμένου να εφαρμοστεί καθολικά η δίχρονη προσχολική για ακόμη μία φορά αναφέρθηκε η ανάγκη επίλυσης του κτιριακού. Παρότι δήλωσε ότι υπάρχουν χρήματα για την ανέγερση νέων κτιρίων, στην αμέσως επόμενη φάση των 116 Δήμων που θα υλοποιηθεί η δίχρονη, θα προχωρήσουν σε ενοικιάσεις χώρων, εγκατάσταση προκάτ αιθουσών, καθώς η κατασκευή νέων νηπιαγωγείων είναι πιο χρονοβόρα. Το μεγαλύτερο πρόβλημα εντοπίζεται στους μεγάλους δήμους, οι οποίοι θα εξαιρεθούν και φέτος από την εφαρμογή της. Οι περιοχές που θα ενταχθούν φέτος θα είναι και αυτές όπου πάρθηκε απόφαση κατά πλειοψηφία και εφόσον τηρούνται οι υλικοτεχνικές υποδομές. Σε κάθε περίπτωση, το Υπουργείο αρνείται να αναλάβει κάθε πολιτική ευθύνη επιρρίπτοντας μονότονα, σε κάθε συζήτηση για το συγκεκριμένο θέμα, τις ευθύνες μονομερώς στους Δήμους. Το αίτημα μας ξεκάθαρο: Απαιτούμε εδώ και τώρα την καθολική εφαρμογή της Δίχρονης Υποχρεωτικής Προσχολικής Αγωγής στα δημόσια νηπιαγωγεία!\nΤο μαχόμενο εκπαιδευτικό κίνημα θα δώσει για άλλη μια φορά τη δική του απάντηση, θα μπει εμπόδιο και θα ανατρέψει τις αντιεκπαιδευτικές νεοφιλελεύθερες πολιτικές κυβέρνησης – ΕΕ – ΟΟΣΑ που στοχεύουν στη διάλυση του δημόσιου σχολείου, πλήττουν τα μορφωτικά δικαιώματα των μαθητών αλλά και τα εργασιακά δικαιώματα των εκπαιδευτικών.\nΟΛΟΙ-ΟΛΕΣ ΣΕ ΘΕΣΗ ΜΑΧΗΣ!\nΜε πανεκπαιδευτικό μέτωπο και συντονισμό των πρωτοβάθμιων σωματείων θα σπάσουμε τη συναίνεση και την υποταγή του κυβερνητικού, γραφειοκρατικού συνδικαλισμού της πλειοψηφίας της ΔΟΕ!\nPosted by dm on 23-02-2019\tΗ ΣΤΑΣΗ ΜΑΣ ΣΤΗ ΔΟΕ Tagged with: Αξιολόγηση, ειδική αγωγή, κυβερνητικός συνδικαλισμός, Υπουργείο Παιδείας\nΔήλωση των εκπροσώπων των ΠΑΡΕΜΒΑΣΕΩΝ-ΚΙΝΗΣΕΩΝ –ΣΥΣΠΕΙΡΩΣΕΩΝ στο Δ.Σ. της ΔΟΕ Άρτεμις Κλιάφα (6974750410) και Δινοπούλου Βαγγελίτσα, αναπληρώτρια (6975308409) ΑΠΕΡΓΙΑ-ΑΠΟΧΗ ΤΩΡΑ από κάθε διαδικασία αξιολόγησης/αυτοαξιολόγησης! Κατάργηση του ν. 4547/18 Δήλωση των εκπροσώπων των Παρεμβάσεων στο ΔΣ της ΔΟΕ: ΟΛΟΙ – ΟΛΕΣ ΤΗΝ ΔΕΥΤΕΡΑ 4/3 στις 14.00 ΣΤΟ ΚΤΙΡΙΟ ΤΟΥ ΑΣΕΠ


«Κώστας Βαρώτσος 2008-2018»: Μοναδική έκθεση με μνημειακά έργα του μεγάλου δημιουργού! - Fay's Control\n«Κώστας Βαρώτσος 2008-2018»: Μοναδική έκθεση με μνημειακά έργα του μεγάλου δημιουργού!\n11/06/2018 • ART\nΤην Πέμπτη, 21 Ιουνίου 2018, στις 20:00, εγκαινιάζεται από τον Πρόεδρο της Ελληνικής Δημοκρατίας, κύριο Προκόπιο Παυλόπουλο, η έκθεση «Κώστας Βαρώτσος 2008-2018», στο Ίδρυμα Β & Μ Θεοχαράκη, με μνημειακά έργα της πρόσφατης δουλειάς του, που μαρτυρούν τη συνεχή πάλη του δημιουργού με την ευθραυστότητα του γυαλιού, τη στλιπνότητα του σιδήρου και φυσικά τη διαφάνεια και το φως.\nΚ. Βαρώτσος, Δέντρα, 2018, σίδερο και πολυεστέρας, ύψος 2,4 μ.\nIt’s good to know: Ο Κώστας Βαρώτσος γεννήθηκε στις 25 Ιανουαρίου του 1955 στην Αθήνα. Σπούδασε στην Ακαδημία Καλών Τεχνών της Ρώμης (1973-5) και συνέχισε στην αρχιτεκτονική σχολή της Πεσκάρα. Το 1978 πραγματοποίησε την πρώτη του ατομική έκθεση στο Centro Culturale Govergense με τίτλο «Γη-Θάλασσα». Το 1980, μετά από δέκα χρόνια παραμονής του στην Ιταλία, επέστρεψε στην Ελλάδα και το 1982 πραγματοποιησε την πρώτη του ατομική έκθεση στην Αθήνα στην Αίθουσα Τέχνης Δεσμός, με τίτλο «Εικόνες που Αναδύονται». Το 1983 με προτροπή του συλλέκτη Δάκη Ιωάννου φιλοτέχνησε το πρώτο δημόσιο έργο του με τίτλο «Ο Ποιητής», που εγκαταστάθηκε στη Λευκωσία της Κύπρου. Πήρε μέρος σε πολλές εκθέσεις σε Ελλάδα και εξωτερικό και εκπροσώπησε τη χώρα μας στη διεθνή Μπιενάλε του Σάο Πάολο. Το 1988 έστησε στην πλατεία Ομονοίας τον φημισμένο «Δρομέα», το πιο πολυσυζητημένο του έργο. Εκπροσώπησε στη Μπιενάλε της Βενετίας πρώτα την Ιταλία και μετά την Ελλάδα. Το 1994 ο «Δρομέας» μεταφέρθηκε, λόγω της κατασκευής του μετρό, από την Ομόνοια στην πλατεία της απέναντι από την Εθνική Πινακοθήκη. Το 1999 εκλέχθηκε καθηγητής στη Αρχιτεκτονική σχολή του Αριστοτελείου Πανεπιστημίου Θεσσαλονίκης. Το 2003 πήρε μέρος στη Μπιενάλε του Πεκίνο. Γλυπτά του κοσμούν πολλούς δημόσιους χώρους στην Ελλάδα, την Κύπρο, την Ιταλία, την Ελβετία, τις Η.Π.Α., ενώ έχει πραγματοποιήσει πλήθος ατομικών και ομαδικών εκθέσεων σε Ελλάδα και εξωτερικό.\nΚώστας Βαρώτσος, Φύσημα, 2018, Σίδηρο & Γυαλί\nΤην έκθεση, που θα πραγματοποιηθεί στο Ίδρυμα Εικαστικών Τεχνών και Μουσικής Β & Μ Θεοχαράκη, συνοδεύει ομότιτλος κατάλογος με χαιρετισμό του κ. Βασίλη Θεοχαράκη και κείμενα των Τάκη Μαυρωτά, Achille Bonito Oliva και Giusi Giaracuni. Επίσης, περιλαμβάνει μια συνέντευξη του κ. Δάκη Ιωάννου, Προέδρου του ΔΕΣΤΕ για το έργο του Κώστα Βαρώτσου από τον Τάκη Μαυρωτά και αποσπάσματα από τις συνεντεύξεις του γλύπτη στους Μαίρη Αδαμοπούλου, Μαριλένα Αστραπέλλου, Κατερίνα Λυμπεροπούλου, Γιώργο Μυλωνά και Μαργαρίτα Πουρνάρα.


Η ιστορία της Γέφυρας Κούσιου, με απλά ελληνικά - Εφημερίδα ΛΑΟΣ Βέροια Ημαθίας\nΗ ιστορία της Γέφυρας Κούσιου, με απλά ελληνικά\n26 Μαι 2017 05:55\nTου Ζήση Χ. Πατσίκα, δημοτικού συμβούλου Βέροιας\nΣτη συνεδρίαση του Δημοτικού Συμβουλίου της 24ης Μαΐου 2017, κληθήκαμε να «εγκρίνουμε και να παραλάβουμε» μια νέα μελέτη για τη Γέφυρα Κούσιου. Δεν σκοπεύω να αναλωθώ σήμερα στον καταλογισμό των πολιτικών ευθυνών για την κατάντια του έργου. Δεν θα αναφερθώ στην απαξίωση της δωρεάς και των αποδημησάντων εις Κύριον δωρητών. Δεν θα κάνω λόγο ούτε για τις ενδεχόμενες ποινικές ευθύνες που διερευνώνται από την Ελληνική Δικαιοσύνη.\nΣήμερα, θα εξετάσω ένα υποθετικό σενάριο το οποίο συμπίπτει με τα όσα ισχυρίζεται η δημοτική μας αρχή.\nΥποθέτουμε, λοιπόν, ότι όλα έγιναν καλώς, και παρόλο που το έργο δεν ολοκληρώθηκε, η διαχείρισή του από πλευράς Δήμου Βέροιας ήταν άριστη. Η πρώτη μελέτη που συντάχθηκε από το μελετητικό γραφείο, είχε προϋπολογισμό 3.130.000 ευρώ. Το έργο δημοπρατήθηκε και συμβασιοποιήθηκε στον ανάδοχο που έδωσε έκπτωση 35%, με τελικό κόστος κατασκευής 2.083.000 ευρώ.\nΤελικά το έργο «βάλτωσε» και κανείς δεν φταίει, παρόλο που η σύμβαση με τον ανάδοχο λύθηκε με υπαιτιότητα του Δήμου. Από επίσημα χείλη, δημάρχου και αρμόδιου αντιδημάρχου ακούμε σε κάθε ευκαιρία ότι όλα είναι καλώς καμωμένα και με όλες τις επιμετρήσεις βάσει Νόμου. Ο εργολάβος εισέπραξε μέχρι σήμερα πάνω από 1.200.000 για τις εργασίες που έκανε, ενώ το οριστικό «κλείσιμο» της παλιάς εργολαβίας εκκρεμεί διότι υπάρχουν κι άλλες αξιώσεις για τις οποίες θα αποφανθούν τα Δικαστήρια.\nΠάντως, με μια απλή λογική σκέψη το 1.200.000 που έλαβε ο εργολάβος αντιστοιχεί ξεκάθαρα σε πάνω από το μισό συνολικό έργο.\nΑπό το 2010 όταν και υπογράφηκε η πρώτη σύμβαση με χρόνο παράδοσης ένα έτος, δηλαδή το 2011, φτάσαμε στο 2017 και έχουμε πλέον μια νέα, δεύτερη, μελέτη η οποία αφορά τη συνέχιση της υφιστάμενης κατάστασης. Έχει, δηλαδή, ως δεδομένο ότι ένα τμήμα του έργου έχει κατασκευαστεί και μελετάται η συνέχιση – ολοκλήρωση. Τη δεύτερη μελέτη, την εκπόνησε το ίδιο γραφείο που έκανε και την πρώτη.\nΗ πρώτη προϋπολόγισε κόστος – θυμίζω – 3.130.000 ευρώ για όλο το έργο.\nΗ δεύτερη προϋπολογίζει κόστος ύψους 3.400.000 ευρώ για το ΥΠΟΛΕΙΠΟΜΕΝΟ έργο.\nΔιαβάστε το καλά, η πρώτη ξεκινώντας από το 0 (μηδέν) είχε μικρότερο προϋπολογισμό από ότι η δεύτερη που ξεκινάει από το συν 1/2. Όλα αυτά από τον ίδιο μελετητή.\nΣυνεχίζουμε, όμως, το υποθετικό σενάριο το οποίο ακολουθεί η διοίκηση του Δήμου Βέροιας: 3.400.000 η νέα μελέτη, ενώ έχουν απομείνει από τη δωρεά 1.700.000 ευρώ(και «ευτυχώς» που υπάρχουν οι τόκοι), δηλαδή τα μισά από όσα απαιτεί η νέα μελέτη. Μέχρι πέρσι, σύμφωνα με το Ν. 3669/2008 (άρθρο 27 παρ. 2) για να δημοπρατηθεί ένα έργο έπρεπε να υπάρχει εγγεγραμμένη πίστωση όλου του ποσού. Αυτό φαίνεται ότι άλλαξε με το νέο Νόμο Σπίρτζη (Ν.4412/2016), και λέω «φαίνεται» γιατί αυτός ο Νόμος γενικά έχει φέρει ήδη πολλά γραφειοκρατικά προβλήματα όπου εφαρμόζεται (το έχει τονίσει και ο κ. Βοργιαζίδης στο Δημοτικό Συμβούλιο). Εκεί, λοιπόν, ποντάρει η διοίκηση του Δήμου, σε έναν προβληματικό Νόμο, που ελπίζουν ότι θα μπορέσει να λειτουργήσει στο θέμα της Γέφυρας Κούσιου, δημοπρατώντας το έργο «Ολοκλήρωση Κατασκευής Γέφυρας Αφών Κούσιου» προϋπολογισμού 3.400.000 ευρώ, έχοντας εγγεγραμμένα στον προϋπολογισμό μόνο τα μισά χρήματα.\nΠού θα βρουν τα λεφτά;\nΟ Δήμος ευελπιστεί ότι θα εμφανιστεί εργολάβος που θα «χτυπήσει» το έργο με έκπτωση 50%! Είναι ολοφάνερο αυτό. Λησμονούν, όμως, ότι οι προϋπολογισμοί των μελετών, είναι κοντά στην πραγματικότητα, καθώς λαμβάνουν υπόψη τις τιμές της αγοράς. Συνεπώς, είναι απορίας άξιο αν κάποιος ανάδοχος αποφασίσει να δώσει τόσο μεγάλη έκπτωση, έχοντας ως σκοπό να ολοκληρώσει το έργο. Οι παροικούντες την Ιερουσαλήμ λένε μάλιστα ότι και το 35% έκπτωσης με το οποίο συμβασιοποιήθηκε η πρώτη μελέτη πιθανόν να δημιούργησε δυσκολίες ως προς την εκτέλεσή της. Και τώρα αναμένεται νέος «σοβαρός» εργολάβος να αναλάβει με έκπτωση 50% για να τελειώσει το έργο… Το σενάριο στερείται λογικής.\nΤι θα γίνει στην πραγματικότητα;\nΤο έργο θα δημοπρατηθεί μέσα στο καλοκαίρι και θα ηχήσουν χαρμόσυνες καμπάνες από το Δημαρχείο ότι «τα καταφέραμε»! Όμως εάν η νέα σύμβαση είναι παραπάνω από το 1.700.000 του εναπομείναντος ποσού της δωρεάς, ποιος θα πληρώσει το επιπλέον απαιτούμενο; Απόψεις ειδικών με τους οποίους συζήτησα, εκτιμούν ότι η νέα εργολαβία δεν μπορεί να συμβασιοποιηθεί με ποσοστό έκπτωσης πολύ άνω του 10%.\nΚαι το μάρμαρο αγαπητοί μου, θα το πληρώσουμε πάλι εμείς. Τα πλακάκια μας, οι δρόμοι μας, οι λακκούβες μας, πράγματα για τα οποία ήδη δυσκολεύεται να ανταποκριθεί η Δημοτική Αρχή, θα στερηθούν τεράστιου προϋπολογισμού ώστε να ολοκληρωθεί η Γέφυρα.\nΜια Γέφυρα που θα κόστιζε 2.083.000 «με το κλειδί στο χέρι» θα κοστίσει στην καλύτερη περίπτωση τουλάχιστον 1.200.000 από την παλιά εργολαβία και 1.700.000 από τη νέα, σύνολο 2.900.000 τουλάχιστον. Και αυτό είναι ένα σενάριο όχι απλά αισιόδοξο, είναι σχεδόν τρελό, όμως το υιοθετεί και το επιδιώκει η Δημοτική Αρχή ως ρεαλιστική λύση.\nΌσο για το χειρότερο σενάριο, αυτό του 10% έκπτωσης, τότε μπορεί και να μιλάμε για ένα συνολικό κόστος που θα ξεπεράσει τα 4.000.000 ευρώ. Οψόμεθα.\nΚαταλήγοντας, δυστυχώς διαπιστώνουμε πώς ενώ “Γέφυρα” σημαίνει ενότητα, ελευθερία, προκοπή, ευημερία, την έχουν μετατρέψει σε σύμβολο καθεστωτισμού, καμαρίλας και ανικανότητας. Σύμβολο ντροπής για τη Βέροια.\nΥ.Γ. 1: Για την ιστορία, την έγκριση της μελέτης υπερψήφισε μόνο η παράταξη Βοργιαζίδη, με ψήφο από τους: Λαζαρίδη, Κούτρα, Παπαδόπουλο, Σιδηρόπουλο, Κουλουριώτη, Κορωνά, Διαμάντη, Σοφιανίδη, Μωυσιάδη, Τσαπαρόπουλο, Λυκοστράτη, Ασλάνογλου, Παπαϊωάνου, Ακριβόπουλο, Ορφανίδη, Γαϊτάνου, Μαυροκεφαλίδη, Σιακαβάρα και Τέτο.\nΥ.Γ.2: Ζήτησε διευκρινίσεις ο κ. Βοργιαζίδης για τη λέξη «τεχνάσματα» που χρησιμοποίησα στο Δημοτικό Συμβούλιο. Τεχνάσματα και αλχημείες, έτσι λέγονται αυτές οι ακροβασίες. Μελέτη υφιστάμενη υπάρχει και είναι η παλιά, πληρωμένη και ελεγμένη μάλιστα από τους πλέον έμπειρους μηχανικούς της Εγνατίας Οδού. Δεν θα μπορούσε αλλιώς να περάσει από το Ελεγκτικό Συνέδριο η νέα μελέτη, εάν δεν βαφτιζόταν ως «δωρεά». Τι είδους δωρεά είναι αυτή που όπως μου απάντησε ο αντιδήμαρχος «Γέφυρας Κούσιου» Άρης Λαζαρίδης θα πληρωθεί με νόμιμο παραστατικό το οποίο και θα ελεγχθεί από την Επίτροπο. Από ποιον θα πληρωθεί; Τι δωρίζει η Διαχειριστική Επιτροπή; Χρήματα που έχουν ήδη δωρηθεί στον Δήμο Βέροιας;


Ενεργοποίηση του Office 365, του Office 2016 ή του Office 2013 - Υποστήριξη του Office\nΕνεργοποίηση του Office 365, του Office 2016 ή του Office 2013\nExcel για Office 365 Word για Office 365 Outlook για Office 365 PowerPoint για Office 365 Publisher για Office 365 Access για Office 365 Office 2019 Excel 2019 Word 2019 Outlook 2019 PowerPoint 2019 OneNote 2016 Publisher 2019 Access 2019 Visio Professional 2019 Visio Standard 2019 Office 2016 Excel 2016 Word 2016 Outlook 2016 PowerPoint 2016 Publisher 2016 Access 2016 Office 365 για Οικιακή Χρήση Office.com Project για Office 365 Project Standard 2019 Visio Online Plan 2 Visio Pro για Office 365 Περισσότερα... Λιγότερα\nΣε πολλές περιπτώσεις, το Office 365 και το Office 2016 ενεργοποιούνται αυτόματα. Εάν δεν σας ζητηθεί ενεργοποίηση, μπορείτε να ξεκινήσετε να χρησιμοποιείτε το Office αμέσως. Εάν το Office πρέπει να ενεργοποιηθεί, θα δείτε μία από τις παρακάτω οθόνες.\nΕάν εμφανιστεί το μήνυμα "Πραγματοποιήστε είσοδο για να ρυθμίσετε το Office"\nΕάν έχετε ήδη συνδρομή στο Office 365, επιλέξτε Είσοδος.\nΕάν αγοράσατε το Office 2016 ή το Office 2013 ως έκδοση εφάπαξ αγοράς και έχετε ήδη εξαργυρώσει την αγορά σας στη σελίδα Office.com/setup, επιλέξτε Είσοδος και το Office θα πρέπει να εντοπίσει την αγορά σας.\nΕάν αγοράσατε το Office μέσω του πλεονεκτήματος για το πρόγραμμα οικιακής χρήσης (HUP) της Microsoft που έχει ο εργοδότης σας, επιλέξτε Δεν θέλω να εισέλθω ή να δημιουργήσω έναν λογαριασμό και εισαγάγετε τον αριθμό-κλειδί προϊόντος για το πρόγραμμα οικιακής χρήσης (HUP) της Microsoft.\nΕάν εμφανίζονται οι οθόνες "Δοκιμή", "Αγορά" και "Ενεργοποίηση"\nΤο Office είναι εγκατεστημένο ως δοκιμαστική έκδοση του Office 365 για Οικιακή Χρήση\nΜπορείτε να ενεργοποιήσετε το Office ως δοκιμαστική έκδοση 1 μήνα του Office 365 για Οικιακή Χρήση. Μπορείτε επίσης να αγοράσετε το Office, να προσθέσετε το Office σε μια υπάρχουσα συνδρομή στο Office 365 ή να εισαγάγετε έναν αριθμό-κλειδί προϊόντος από μια κάρτα αριθμού-κλειδιού προϊόντος. Εάν έχετε ένα παλιότερο αντίγραφο του Office, μπορείτε να εγκαταστήσετε αυτό.\nΛήψη βοήθειας για την ενεργοποίηση του Office σε νέο υπολογιστή\nΕάν δείτε επιλογές για να ξεκινήσετε μια δοκιμαστική έκδοση, αγοράστε το Office ή πληκτρολογήστε έναν αριθμό-κλειδί προϊόντος\nΝόμιζα ότι αυτός ο υπολογιστής περιλάμβανε το Office\nΕάν εμφανίζεται το μήνυμα "Το Office περιλαμβάνεται σε αυτόν τον υπολογιστή"\nΤο Office είναι εγκατεστημένο στο πλαίσιο συνδρομής ενός έτους ή εφάπαξ αγοράς\nΈνας ψηφιακός αριθμός-κλειδί προϊόντος του Office μεταδίδεται στον υπολογιστή σας, έτσι δεν θα χρειαστείτε ούτε θα λάβετε έναν εκτυπωμένο αριθμό-κλειδί προϊόντος. Ενεργοποιείτε το Office επιλέγοντας το κουμπί Ενεργοποίηση και συσχετίζοντας την αγορά ή προσφορά σας με ένα λογαριασμό Microsoft. Φροντίστε να ενεργοποιήσετε το Office το συντομότερο δυνατόν. Η προσφορά θα λήξει 180 ημέρες αφού ενεργοποιήσετε τα Windows.\nΛήψη βοήθειας για την ενεργοποίηση αγοράς ή δωρεάν προσφοράς του Office σε νέο υπολογιστή\nΕάν βλέπετε το μήνυμα "Γεια σας, ας ενεργοποιήσουμε το Office"\nΈνας ψηφιακός αριθμός-κλειδί προϊόντος του Office μεταδίδεται στον υπολογιστή σας, έτσι δεν θα χρειαστείτε ούτε θα λάβετε έναν εκτυπωμένο αριθμό-κλειδί προϊόντος. Μπορείτε να ενεργοποιήσετε το Office επιλέγοντας το κουμπί Ενεργοποίηση του Office. Φροντίστε να ενεργοποιήσετε το Office το συντομότερο δυνατόν. Η προσφορά θα λήξει 180 ημέρες αφού ενεργοποιήσετε τα Windows.\nΕάν βλέπετε το μήνυμα "Γεια σας. Ας λάβουμε το Office σας."\nΑυτή είναι η σελίδα https://setup.office.com/ στο πρόγραμμα περιήγησης Web. Αυτή είναι η τοποθεσία που μεταβαίνετε για να εισαγάγετε ένα νέο αριθμό-κλειδί προϊόντος για να εγκαταστήσετε ένα νέο αντίγραφο του Office ή για να ξεκινήσετε ή να ανανεώσετε μια συνδρομή στο Office 365. Πρέπει να εισαγάγετε ένα λογαριασμό της Microsoft για να μπορείτε να καταχωρήσετε τον αριθμό-κλειδί προϊόντος. Απαιτείται ένας λογαριασμός Microsoft για το Office 365, το Office 2016 και το Office 2013.\nΛήψη βοήθειας για την τοποθεσία Office.com/setup\nΕάν εμφανιστεί ο Οδηγός ενεργοποίησης\nΕάν εγκαταστήσετε το Office 365 ή το Office 2016 μόνοι σας, το Office θα ενεργοποιηθεί αυτόματα, εφόσον αυτό είναι εφικτό. Αυτός ο οδηγός θα εμφανιστεί μόνο εάν το Office χρειάζεται τη βοήθειά σας για να ενεργοποιηθεί.\nΛήψη βοήθειας για την ενεργοποίηση του Office μετά την εγκατάστασή του\nΕάν εμφανιστεί η οθόνη "Ενεργοποίηση του Office"\nΕάν εγκαταστήσετε το Office 365 ή το Office 2016 μόνοι σας, το Office θα ενεργοποιηθεί αυτόματα, εφόσον αυτό είναι εφικτό. Αυτή η οθόνη θα εμφανιστεί μόνο εάν το Office χρειάζεται τον λογαριασμό Microsoft που έχετε ή τον εταιρικό ή σχολικό λογαριασμό σας, για να ενεργοποιηθεί. Εισαγάγετε τον λογαριασμό σας και τον κωδικό πρόσβασης για να ενεργοποιήσετε το Office.\nΔεν μπορείτε να θυμηθείτε τον λογαριασμό σας ή τον κωδικό πρόσβασης;\nΕάν βλέπετε την οθόνη "Εισαγωγή του αριθμού-κλειδιού προϊόντος"\nΕάν αγοράσατε το Office μέσω του πλεονεκτήματος για το πρόγραμμα οικιακής χρήσης (HUP) της Microsoft που έχει ο εργοδότης σας, χρειάζεστε τον αριθμό-κλειδί προϊόντος για το πρόγραμμα οικιακής χρήσης (HUP) της Microsoft. (Η είσοδος δεν θα έχει αποτέλεσμα για τις αγορές του προγράμματος οικιακής χρήσης της Microsoft.)\nΕάν το Office σάς ζητά έναν αριθμό-κλειδί προϊόντος για να ενεργοποιηθεί, σε πολλές περιπτώσεις μπορείτε να πληκτρολογήσετε τον λογαριασμό Microsoft που έχετε αντί για τον αριθμό-κλειδί. Αυτός είναι ο λογαριασμός που χρησιμοποιήσατε για να αγοράσετε το Office ή για να εγγραφείτε στο Office 365. Επιλέξτε απλώς Είσοδος με έναν ενεργό λογαριασμό και πληκτρολογήστε τον λογαριασμό που χρησιμοποιήσατε για να αγοράσετε το Office ή να εγγραφείτε στο Office 365.\nΧρήση αριθμών-κλειδιών προϊόντος με το Office 365, το Office 2016 ή το Office 2013\nΕάν βλέπετε το μήνυμα σφάλματος "Συμπλήρωση ορίου εγκατάστασης"\nΕάν εμφανιστεί αυτό το μήνυμα μετά την εγκατάσταση του Office, αυτό σημαίνει ότι έχετε ενεργοποιήσει ήδη τον μέγιστο αριθμό εγκαταστάσεων που υποστηρίζει η συνδρομή σας στο Office 365. Θα πρέπει να απενεργοποιήσετε μια άλλη εγκατάσταση του Office, πριν να ενεργοποιήσετε το Office που μόλις εγκαταστήσατε.\nΑπενεργοποίηση μιας εγκατάστασης του Office 365\nΕάν δείτε σφάλματα "Προϊόν χωρίς άδεια χρήσης"\nΌταν η άδεια χρήσης του Office σταματήσει να ισχύει, όλες οι δυνατότητες επεξεργασίας του Office απενεργοποιούνται. Η άδεια χρήσης του Office μπορεί να σταματήσει να ισχύει για διάφορους λόγους. Για παράδειγμα, εάν λήξει η συνδρομή σας στο Office 365, πρέπει να ανανεώσετε τη συνδρομή σας για να επαναφέρετε όλες τις δυνατότητες του Office. Εάν το Office ήταν προεγκατεστημένο στον νέο υπολογιστή σας, πρέπει να ξεκινήσετε μια δοκιμαστική έκδοση του Office 365 για Οικιακή χρήση ή να αγοράσετε το Office για να συνεχίσετε να χρησιμοποιείτε το Office.


stogiatro - Αυστραλία: Κορυφαίοι χειρουργοί ζητούν να ενταχθεί η απώλεια βάρους στο δημόσιο σύστημα\nΑυστραλία: Κορυφαίοι χειρουργοί ζητούν να ενταχθεί η απώλεια βάρους στο δημόσιο σύστημα\nΚορυφαίοι Αυστραλοί χειρουργοί απευθύνουν έκκληση στην κυβέρνηση, να εντάξει την απώλεια βάρους στο δημόσιο σύστημα υγείας, ώστε να σώσουν ζωές και να απαλλάξουν το πορτοφόλι των ιδιωτών από τις ασθένειες που σχετίζονται με την παχυσαρκία.\n«Υπάρχουν άνθρωποι οποία είναι σοβαρά ασθενείς εξαιτίας του υπερβολικού βάρους τους» υποστηρίζει ο καθηγητής Edye.\n«Ενδέχεται να είναι διαβητικοί, να υποφέρουν από ανεπάρκεια των νεφρών, από προβλήματα όρασης που έχουν σχέση με το διαβήτη, και σίγουρα η ζωή τους είναι σε κίνδυνο αν δεν κάνουν κάτι όσον αφορά το υπερβολικό τους βάρος» λέει.\n«Εμπόδιο» στην προσπάθεια απώλειας βάρους το στρες\nΠοιο είναι το μυστικό για να χάσετε βάρος\n4 λόγοι που παίρνετε βάρος (και δεν έχουν να κάνουν με το φαγητό)\n6 πράγματα που κανείς δεν θα σας πει για την απώλεια βάρους\nΓιατί δεν αδυνατίζεις; 8 λόγοι που δεν είχες σκεφτεί!


Serum με Μέλι Πορτοκαλιάς, Βασιλικό Πολτό & Πρόπολη by Melira / Serum / Περιποίηση Προσώπου / Καλλυντικά — Αιθέρια Έλαια και Καλλυντικά Sensities\nSerum με Μέλι Πορτοκαλιάς, Βασιλικό Πολτό & Πρόπολη by Melira\nΤο serum με μέλι πορτοκαλιάς, βασιλικό πολτό και πρόπολη της εταιρίας MELIRA είναι ένα φυσικό προϊόν ενεργής φροντίδας του προσώπου, πλούσιο σε δραστικά συστατικά, το οποίο συνδυάζει αρμονικά την σοφία των προϊόντων της μέλισσας, πηγές πλούσιες σε συμπλέγματα βιταμινών και φημισμένες για την αντιγηραντικές και αντιοξειδωτικές τους ιδιότητες, μαζί με φυσικά έλαια και εκχυλίσματα βοτάνων και φρούτων, τα οποία προσφέρουν πλούσια και βαθιά ενυδατική δράση.\nΟ βασιλικός πολτός, πλούσια πηγή αμινοξέων, πρωτεϊνών, λιπιδίων, βιταμινών και μετάλλων, συστατικών σημαντικών για την ανανέωση των κυττάρων, τα οποία θεωρούνται η καλύτερη αντιγηραντική τροφή για την επιδερμίδα, βοηθά στη διατήρηση της ελαστικότητάς του δέρματος, έχει θετική δράση στο κολλαγόνο, και βελτιώνει αισθητά την υφή, την ελαστικότητα και την φωτεινότητα του δέρματος. Το\nμέλι πορτοκαλιάς, πλούσιος ενυδατικός παράγοντας, παρέχει βαθιά ενυδάτωση και απαλότητα ενώ συμβάλλει και στην ενίσχυση της δομής της επιδερμίδας. Το εκχύλισμα πρόπολης με την αντιβακτηριδιακή και αντιφλεγμονώδη του δράση, καταπραΰνει τις δερματικές παθήσεις και προστατεύει την επιδερμίδα από ερεθισμούς και κοκκινίλες.\nΤο Serum ΜELIRA είναι ένα εξαιρετικό προϊόν περιποίησης, το οποίο μειώνει αισθητά τα σημάδια γήρανσης, χαρίζοντάς σας ένα υγιές, λαμπερό και ξεκούραστο δέρμα. 100% φυσικό Botox για μια βασιλική επιδερμίδα! Ιδανικό για επιδερμίδες 30+. Μία σταγόνα γύρω από τα μάτια, το βράδυ πριν κοιμηθείτε... Αφήστε το να δουλέψει για την ομορφιά σας και τέρμα οι σακούλες γύρω από τα μάτια σας! Συνδυάζεται τέλεια με την κρέμα MELIRA.\nΜάσκα Προσώπου Red Clay Bioaroma\nΑντιγηραντική κρέμα για όλους τους τύπους δέρματος (50+) με ελαιόλαδο, υαλουρονικό οξύ, αμυγδαλέλαιο & βιταμίνες A. E. F